EU pobjedio Bregzit oči upućene prema Angeli Merkel - iBalkan.net\nEU pobjedio Bregzit oči upućene prema Angeli Merkel\nISTANBUL, LONDON– 24. jun 2016. godine, petak– 24. 06. 2016. 11: 29- EU pobjedio Bregzit i sve oči su upućene prema Angeli Merkel. Velika Britanija izglasala je izlazak iz Evropske unije nakon 43 godine članstva! U istorijskom referendumu, Bregzit je sa više od milion glasova nadmašio opciju ostanka u EU, čime je ispisana nova stranica u histori Velike Britanije, ali i Evropske unije.\nBregzit: Velika Britanija neće odmah izaći iz Evropske unije, jer će morati proći procedure Lisabonskog sporazuma.\nEkonomiste ocenjuju danas da će izlazak Velike Britanije iz Evropske unije imati negativne posledice i na sve ekonomiju i da može uticati na usporavanje privrednog rasta i smanjenje stranih investicija.\nSvaki veći poremećaj u EU i u zemljama koje su ekonomski partneri Srbije negativno utiče i na srpsku privredu. Može očekivati da će rast privrede nekih od zemalja biti nešto sporiji, ali i da će strane investicije biti manje nego što bi bile da se ovo nije dogodilo.\nKremlj se nada da će se odnosi Rusije sa Velikom Britanijom poboljšati nakon što su građani te zemlje glasali za izlazak iz Evropske unije, izjavio je danas portparol Kremlja Dmitrij Peskov i istakao da Rusija želi da EU ostane “vodeća ekonomska sila”.\nBrendan Koks (37), suprug ubijene britanske poslanice Džo Koks napisao je na društvenim mrežama da bi njegova supruga “ostala optimistična i fokusirana” u talasu britanske odluke da napusti Evropsku uniju, prenosi list “San”.\nNjemačka kancelarka Angela Merkel održaće danas hitan sastanak sa liderima svoje stranke i parlamentarnih grupa na kojem će razgovarati o posledicama ishoda referenduma u Velikoj Britaniji, nakon čega će se obratiti javnosti sa saopštenjem.\nNakon što je Velika Britanija izglasala napuštanje članstva u Evropskoj uniji, ona mora ispoštovati pocedure koje nalaže Lisabonski sporazum EU-a, tačnije njegov član 50.\nProcedura nalaže da, nakon utvrđenih rezultata glasanja, premijer države, u ovom slučaju Velike Britanije, javno objavi da ta država izlazi iz članstva EU-a.\nMeđutim, izlazak iz Unije neće se desiti odmah- prvo dolazi period kada Velika Britanija vrši pregovore o svom budućem odnosu s EU-om, a koji je također reguliran Lisabonskim sporazumom.\nPrema članu 50, procedura počinje davanjem izjave premijera države koja je izglasala izlazak iz EU-a pred Evopskim vijećem.\nZaključivanje ugovora od strane Unije potom pregovara i zaključuje sporazum s Velikom Britanijom o aranžmanu za povlačenje, uzimajući u obzir budućnost odnosa između dvije strane.\nTaj sporazum se zaključuje u skladu s dogovorom dvije strane i u skladu s članm 218 (3) Ugovora o funkcioniranju EU-a.\nU ime Unije sporazum će zaključiti Evropsko vijeće, kvalificiranom većinom, a nakon pribavljanja saglasnosti Evropskog parlamenta.\nUgovori koji su potpisani s EU-om u državi koja se povlači prestaju važiti od dana stupanja na snagu sporazuma o povlačenju, ili, ako to nije moguće, dvije godine nakon što Evropsko vijeće, u dogovoru s tom državom, jednoglasno odluči produžiti taj period.\nVelika Britanija može ponovo zatražiti povratak u članstvo EU.\nU tom slučaju ona ponovo predaje zahtjev za članstvo, a koji podliježe procedurama iz člana 49. Lisabonskog sporazuma EU-a.\nAngela Merkel Bregzit Britanija EU London oči upućene prema pobjedio Ujedinjeno Kraljevstvo\nBRAVO ZA BERLIN: Angela Merkel uvodi sankcije RS- u, evo zbog čega!!!\nPriča iz dijaspore: Porodica Hasić\nRado ide Srbin u vojnike, obavezni vojni rok u Srbiji?\nVeto na zakon o Danu RS\nAngelina Jolie posjetila izbjeglice\nZvizdić uputio telegram saučešća Davutoglu\nMoćne vojne sile\nVIC DANA Provalnik, traži novac i oružje


MA KAKAV KUMAN, BARSA DOVODI KLOPA Potez da bi OSTAO Mesi u Barseloni, a otišao predsednik – OnlineVesti\nMA KAKAV KUMAN, BARSA DOVODI KLOPA Potez da bi OSTAO Mesi u Barseloni, a otišao predsednik\nby admin August 26, 2020, 7:32 pm 2k Views\nUdarne vesti dolaze iz Španije, iako je Ronald Kuman nedavno preuzeo Barselonu – Katalonci razmišljaju o budućnosti i žele da dovedu Jirgena Klopa! To nije ideja sadašnje uprave, već čoveka koji bi na dolazećim izborima mogao da zameni Bartomeua.\nHolanđanin je ekspresno doveden nakon što je Barsa bila deklasirana sa 8:2 u četvrtfinalu Lige šampiona od Bajerna, odnosno kako bi što pre stigla zamena za Kikea Setjena.\nRenovira se tim, najbitnije je pitanje da li će nekim čudom nezadovoljni Lionel Mesi ostati u klubu, a pored toga predsednik Bartomeu mora da brine i o narednim izborima. Upravo je sadašnji predsednik pomenut kao neko sa kim Mesi ne želi više da sarađuje, a do martovskih izbora bi svašta moglo da se desi.\nJake kandidate će imati Bartomeu, nekadašnješ predsednika Laporte, a kandidat je i Đordi Fare. Kako bi prigrabio simpatije, Fare je izjavio kako bi jedan od njegovih prvih koraka bilo dovođenje Jirgena Klopa.\n– Očigledno, imamo planove i mapu, već smo imali par razgovora sa Jirgenom Klopo, zato što nam se čini da Barseloni treba takav trener, izjavio je Fare za španske medije.\nUkoliko bi bilo nove struje u Barseloni, možda bi i Lionel Mesi imao veći motiv da ostane.\nVideo: On je slep i voli Barselonu, a izum njegovog prijatelja mu omogućava da “vidi” utakmicu\nBESNI RAT JUVENTUSA I BARSELONE, ZBOG TVITER PROVOKACIJE Španci SUROVO udarili na “staru damu”, sukob kakav se ne pamti u vrhunskom fudbalu /FOTO/


Ustavni sud BiH je, ponovnim osporavanjem 9. januar kao Dana Republike Srpske, potvrdio da ne donosi pravne, već političke odluke, a jedini odgovor na takvo ponašanje jeste jedinstvo koje moraju da pokažu svi u Srpskoj, smatra predsjednik Akademije nauka i umjetnosti Republike Srpske Rajko Kuzmanović.\nOn je naglasio da je Ustavni sud BiH potvrdio da je potpuno dezorijentisan i da donosi neustavne i politički štetne odluke koje su usmjerene protiv elementarnih prava i interesa konstitutivnog naroda i Republike.\n"Odluka suda je podstakla snažnu homogenizaciju i jedinstvo političke, pravne, kulturne zajednice u Srpskoj. Predstojeći sastanak kod predsjednika Republike, uvjeren sam, rezultiraće jedinstvenim stavom i odgovorom na odluku suda da je ona politička, a ne pravna, da će Narodna skupština dati adekvatan odgovor, te da ćemo 9. januar - Dan Republike i dalje slaviti još snažnije i miroljubivije", izjavio je Kuzmanović za "Glas Srpske".\nKuzmanović, koji je bivši predsjednik Ustavnog suda Republike Srpske, istakao je da narod želi da Srpska opstane i da se razvija, a takvo jedinstvo političkih stranaka jedina je garancija da će se to ostvariti, te da nikakve odluke neće moći da narušavaju Republiku i elementarna prava.\nUstavni sud BiH utvrdio je u petak, 29. marta, da odredba Zakona o Danu Republike Srpske kojom se 9. januar utvrđuje kao Dan Republike nije u skladu sa Ustavom BiH, pri čemu je naglašeno da se ovim ne dovodi u pitanje postojanje samog praznika Dan Republike Srpske.\nU Palati Republike u Banjaluci sutra će, na poziv predsjednika Republike Srpske Željke Cvijanović, biti održan sastanak sa liderima političkih stranaka sa sjedištem u Srpskoj.\nDan Republike Srpske Rajko Kuzmanović Ustavni sud BiH\nUstavni sud negira referendumsku volju Srba\nNakon svađe makazama izbo poznanika\n1243 glasova 45%


Ova učenička kompanija predstavljaće Srbiju na evropskom finalu - Bizlife.rs\n06:55 Beograd, 16/05/2018\nUčenička kompanija „Groove Street” iz Pete ekonomske škole u Beogradu osvojila je prvo mesto na Nacionalnom takmičenju najboljih učeničkih kompanija održanom u Beogradu u ponedeljak i utorak. Ovi učenici se u okviru svoje kompanije bave proizvodnjom narukvica sa QR kodom koji u sebi sadrži informacije o zdravstvenom stanju osobe koja je nosi pa je eventualno pružanje prve pomoći toj osobi olakšano. Nagradu ovim srednjoškolcima uručila je pomoćnica ministra privrede Katarina Obradović Jovanović, a oni će u julu predstavljati Srbiju na evropskom takmičenju učeničkih kompanija koje će po prvi put biti održano u Beogradu.\nDrugo mesto osvojila je učenička kompanija „Lab&Health” (Medicinska škola „Sestre Ninković“, Kragujevac) sa specifičnim kozmetičkim proizvodima sa dodatkom ljute papričice, dok je treće mesto pripalo učenicima iz kompanije „Joint Venture” (Srednja škola „Dušan Trivunac Dragoš“, Svrljig) koji koriste otpad iz procesa prerade aromatičnog bilja radi proizvodnje prostirki za kućne ljubimce.\nSpecijalna TeleGroup nagrada za najbolju primenu informaciono-komunikacionih tehnologija otišla je u ruke učenika iz kompanije „Archive Codex“ (Gimnazija „Bora Stanković“, Niš) koji izrađuju aplikacije za pametne telefone namenjene učenicima koji žele da na lak način organizuju svoje radno i slobodno vreme.\nDvadeset najboljih timova iz srednjih škola širom Srbije predstavilo je u ponedeljak proizvode i usluge svojih kompanija u okviru prodajnog sajma u tržnom centru Delta Siti, dok su u utorak prezentovali publici i žiriju biznis planove. Učenici koji su „zaposleni” u ovim kompanijama tokom školske godine stiču znanja o tržišnoj ekonomiji i preduzetništvu kroz programe „Dostignuća mladih” i svoju kompaniju vode od osnivanja do izrade kompanijskog izveštaja i zatvaranja kompanije. Program Učenička kompanija deo je projekta Vlade Republike Srbije „Decenija preduzetništva“ koji sprovodi Ministarstvo privrede, a Evropska komisija ga je označila kao najbolji model preduzetničkog obrazovanja za učenike srednjih škola.\nPored nagrada za najbolju učeničku kompaniju, dodeljene su i nagrade Preduzetnikus za najboljeg nastavnika godine (Marijana Knežević, Geodetska tehnička škola u Beogradu) i najboljeg poslovnog volontera godine (Marijana Pavlović, KPMG).\npreduzetništvo učeničke kompanije obrazovanje dostignuća mladih u srbiji


Na Dorćolu otvoren Centar za dnevni boravak beskućnika i lica kojima je potrebna pomoć – Sandzak Vijesti\nNa Dorćolu otvoren…\nNa Dorćolu otvoren Centar za dnevni boravak beskućnika i lica kojima je potrebna pomoć\nBeskućnici i lica kojima je potrebna pomoć u gradskoj opštini Stari grad, mogu dobiti topli obrok, napitak i odeću, ako im je potrebna, u Centru za dnevni boravak na Dorćolu, u Solunskoj 14, koji je otvoren pod okriljem Gradske organizacije Crvenog krsta a uz podršku Grada Beograda.\nSekretar Crvenog krsta u Starom gradu Aleksandar Pantelić izjavio je danas za televiziju Prva da je taj centar otvoren svakim radnim danom od 11.00 do 13.00 sati.\nU to vreme oni kojima je pomoć potrebna mogu od dežurnih volontera da dobiju topli obrok, ali i kada mogu da se zabeleže sve njihove potrebe, “kojima se može izaći u susret”, rekao je Pantelić.\n“Preporuke Gradskog zavoda za javno zdravlje striktno poštujemo. Ograničen je broj posetilaca u centru, a na ulazu se meri telesna temperatura, vrši se dizinfekcija ruku i daje ima se maska za lice. Ukoliko neko ima povišenu temperaturu dobija lanč paket i upućuje se u kovid ambulantu”, rekao je Pantelić.\nPrema njegovim rečima, Centar za dnevni boravak ima i kupatila u kojima beskućnici i lica kojima je pomoć potrebna mogu da se okupaju, a oni kojima je potreban celodnevni smeštaj upućuju se u Prihvatilište za odrasle i stare osobe.\nU okviru proširenja kapaciteta za zbrinjavanje beskućnika tokom zime Centar za dnevni boravak otvoren je i u Gradskoj opštini Vračar, a osobe kojima je pomoć potrebna se u njega upućuju preko Gradske organizacije Crvenog krsta.


POTVRĐENO: Robert Patison je novi BETMEN !!! - Muški magazin - trendovi, fitness, lifestyle, saveti, devojke... `\nNakon što je Ben Aflek odlučio da prestane da glumi Betmena, Warner Bros kompanija krenula je u msiiju kako bi naša novog glumca koji će moći da tumači plejboja i milijardera, Brusa Vejna. Nakon mnogo pretpostavki i velikog broje mogućih glumaca, sada je potvrđeno da će Robert Patison biti taj koji će nositi znak slepog miša.\nPatison je svetsku slavu stekao u franšizi "Twilight" gde je glumio besmrtnog vampira. Pošto je u svojim ulogama obično emotivan lik, fanovi nisu zadovoljni ovim izborom, jer smatraju da Patison neće moći da predstavi pravu sliku Betmena. Za razliku od Afleka koji je glumio starijeg i prilično utučenog Betmena, Patison bi trebao da bude potpuna kontra i da bude Mračni Vitez u početku svoje karijere.\nPROČITAJTE SLEDEĆI TEKST: Rambo 5 - TREJLER!


Srbija i dalje na "crnoj listi" - Bizlife.rs\n09:50 Beograd, 23/02/2019\nSrbija je na listu rizičnih zemalja stavljena u februaru 2018. godine, a u međuvremenu su sa nje skinuti Irak i Vanuatu, dok je naša zemlja ostala u društvu Bocvane, Etiopije, Gane, Sirije, Pakistana…\nOd tada do danas su urađene četiri revizije, odnosno analize ostvarenog napretka, piše Insajder.\nU poslednjem izveštaju, FATF navodi da je Srbija preuzela političku obavezu na visokom nivou da radi na jačanju efikasnosti „njegovog režima za borbu protiv pranja novca i finansiranja terorizma i da se pozabavi svim tehničkim nedostacima“.\nOvo telo dalje konstatuje da je Srbija završila svoj akcioni plan, da je sprovođenje reformi počelo, ali da je neophodno pružiti dokaze da se one primenjuju i da postoji politička posvećenost za njihovo sprovođenje.\nTokom protekle nedelje oglasio se i Komitet Saveta Evrope za sprečavanje pranja novca Manival. Oni su saopštili da je Srbija postigla napredak i da više nema područja u kojima bi bila ocenjena kao „neusklađena“. To međutim, nije bilo dovoljno da FATF donese odluku da Srbiju skine sa „crne liste“.\nPreporuke Međudržavnog tela za borbu protiv pranja novca i finansiranja terorizma direktno su vezane i za dva glavna pregovaračka poglavlja za ulazak Srbije u EU. Srbija se između ostalog, obavezala da će svoje zakonodavstvo uskladiti sa 40 preporuka FATF. Bez toga, nema ulaska u Evropsku uniju, piše INSAJDER.


Milutinov ubedljiv u Pireju, velika noć srpskog talenta | Mondo Portal\nOlimpijakos Bajern 89.69 Aleksej Pokusevski debitovao u Evroligi.html\nMilutinov ubedljiv u Pireju, velika noć srpskog talenta 1 Podeli Podeli na facebook Podeli na twitter Podeli na viber Pošalji na mail\nKošarka 19.03.2019. / 22:21 22:21\nAutor mondo.rs 19.03.2019. / 22:21 22:21\nPre nekoliko nedelja, juniori Olimpijakosa gostovali su u Beogradu i nastupili na juniorskom turniru Evrolige "Marko Ivković", a jedan igrač među njima je privukao posebnu pažnju.\nNajbolji među Pirejcima u dvorani u Železniku tada je bio srpski talenat Aleksej Pokuševski (17), Novosađanin koji živi u Atini od 2014. godine. Na kraju turnira, on je uvršten i u idealnu petorku, što se i moglo očekivati nakon što je pre mesec dana bio pozvan i na FIBA-NBA kamp "Košarka bez granica", održan u Šarlotu za vreme Ol-stara.\nVelikih mesec dana u životu srpskog kadetskog reprezentacija zaokruženo je ove večeri, kada je prvi put zaigrao za seniorski tim Olimpijakosa u Evroligi. I to u ubedljivoj pobedi, koju je obeležio njegov zemljak, centar Pirejaca Nikola Milutinov (20 poena, 5 sk).\nAmerički stručnjak Dejvid Blat dao je Pokuševskom 51 sekund u igri i on je za to vreme uspeo da se "upiše" iskoristivši slobodno bacanje.\nIako je ovo bilo veče odličnog Milutinova i njihovog saigrača, takođe efikasnog centra Zeka Ledeja (23 poena), mladi srpski talenat dugo će upamtiti nastup u Dvorani mira i prijateljstva, u kojoj je Olimpijakos ostvario važnu pobedu u borbi protiv direktnog rivala za mesto u plej-ofu.\nSa druge strane, ekipa Dejana Radonjića pala je za dva mesta ispod crte za doigravanje, jer je doživela treći uzastopni poraz, a peti u poslednjih šest evroligaških kola. Domaćin je u Atini vodio od početka do kraja, a Bajern je samo krajem prve četvrtine uspeo da se približi na podnošljivih "minus 4".\nAleksej Pokusevski gets his first EuroLeague point for @olympiacosbc What the game is all about Congratulations #GameONpic.twitter.com/okaw5GyQUm\nIspostavilo se da je to bio samo trenutni trzaj Bavaraca, među kojima je najefikasniji bio šuter Peteri Koponen, strelac pet trojki iz šest pokušaja. Uz njegovih 15 poena, dvocifreni učinak u napadu imali su još centar Devin Buker sa 13 i univerzalac Nihad Đedović sa 10.\nSrpski internacionalci nisu imali zapažen doprinos među gostima, pa je Vladimir Lučić završio meč sa šest poena, Stefan Jović sa samo jednim (uz devet asistencija), a Nemanja Dangubić sa dva.\nPročitajte rezultate prve večeri nedelje "duplog" evroligaškog programa.\nolimpijakos bajern minhen evroliga dejan radonjić\nMilutinov sledece sezone u San Atoniju siguran sam,njima fali centar,Oldridz je krilni centar,ali ponekad igra centra u nedostatku istog...


Potpredsednica Stranke slobode i pravde Marinika Tepić ocenila je danas da nije dobro to što je gradonačelnik Novog Sada Miloš Vučević nagradio načelnika policije Darka Cvijovića koji je, kako tvrdi, tražio da se sudu ne prijavljuje da su Aleksandar i Andrej Vučić upali u prisluškivane razgovore lidera Srpske desnice Miše Vacića.\nTepić je ispred Gradske kuće u Novom Sadu ponovila tvrdnje od pre nekoliko dana iz navodnog službenog zapisnika o prisluškivanju Aleksandra Vučića i njegovog brata Andreja i rekla da se načelnik odeljenja za borbu protiv ekstremizma Darko Cvijović više puta spominje u belešci.\n“Cvijović je nagradjen ovde u Gradskoj kući pre mesec dana, gde ga je gradonačelnik Vučević dočekao, 21. februara, razmenili su poklone i zahvalio mu je kao zaslužnom gradjaninu”, rekla je Tepić.\nPotpredsednica SSP-a je rekla i da je Cvijović “naložio da policajci daju svoje službene legitimacije osobama sa ulice koji su sa tim legitimacijama učestvovali u racijama u Nišu i ostalim gradovima 2018. godine”.\nOko 50 metara od Marinike Tepić, medijima se obratila i poslanica Srpske napredne stranke Biljana Pantić Pilja, koja je verbalno napala Mariniku Tepić i pokazala nekoliko fotografija.\n“Pitala sam pre sedam dana gospodju Marinku Tepić za račune na Mauricijusu, a sinoć smo svi saznali šokantna otkrića da na tim računima ima šest miliona evra gradjana Srbije, koje je Dragan Djilas ukrao od gradjana”, rekla je Pilja.\nPilja je upitala šta je sa tim “navodnim parama” i zašto Marinika Tepić ne odgovori “da li je istina da je primila 200.000 evra od narko klanova”.\nOna je potom pokazala i fotografije na kojima su Marinika Tepić, i kako ona tvrdi narko diler Filipović kojem je “dok je bila pokrajinska ministarka dala milion dinara za teretanu ili fitnes klub”.\nPilja je pokazala i fotografije predsednika SSP-a Dragana Djilasa i muškaraca za koje ona tvrdi da su narko dileri.


Medicinarima provjeravaju prisustvo antitijela - Virus korona - BiH\nMedicinarima provjeravaju prisustvo antitijela\nFoto: Velibor Tripić | Medicinarima provjeravaju prisustvo antitijela\nAnja Matarugić 03.04.2021 08:30\nBANJALUKA, FOČA - Trenutno se vrši serološko ispitivanje 1.100 medicinskih radnika u domovima zdravlja u Srpskoj, a druga faza studije bi trebalo da počne sredinom aprila.\nPotvrdio je za "Nezavisne" Ranko Škrbić, dekan Medicinskog fakulteta u Banjaluci, koji kaže da je u toku međufaza nacionalne studije seroprevalencije kovid-19 infekcije u populaciji RS.\nZnačaj ove studije, koju zajedno sprovode medicinski fakulteti u Banjaluci i Foči i Institut za javno zdravstvo RS, ogleda se u tome da će dati uvid u prisustvo antitijela na virus korona građana RS, te odgovoriti na pitanje koliko smo daleko od kolektivnog imuniteta.\n"Sa Svjetskom zdravstvenom organizacijom smo dogovorili ovu međufazu tokom koje radimo seroprevalenciju među zdravstvenim radnicima u primarnoj zdravstvenoj zaštiti u RS", naveo je Škrbić, ističući da će se ispitivanje vršiti na 1.100 medicinara.\nDodao je da je u pripremi i prijedlog projekta druge faze seroloških ispitivanja, koji bi uskoro trebalo da bude poslat prema SZO.\n"Već sljedeće sedmice ćemo imati gotov prijedlog projekta koji bi išao prema SZO. Očekujem da bi, na bazi razgovora koje smo vodili sa Svjetskom zdravstvenom organizacijom, u drugoj polovini aprila trebalo da dobijemo dovoljan broj testova da krenemo sa drugom fazom seroloških ispitivanja", objasnio je Škrbić.\nIstakao je da će i u drugoj fazi ove studije princip testiranja stanovništva biti na sličan način organizovan kao i u prvoj fazi, koja se sprovodila krajem prošle i početkom ove godine, a vršiće se metodom slučajnog uzorka.\n"Druga faza će se vršiti na daleko većem uzorku. Mislim da bismo u maju mogli imati daleko bolju sliku prisustva antitijela kod građana Srpske", kazao je Škrbić, navodeći da se trenutno nalazimo u piku pandemije virusa korona.\nPrema njegovim riječima, broj osoba koje će biti testirane u drugoj fazi zavisi od broja testova koje SZO bude poslao u RS.\nDejan Bokonjić, dekan Medicinskog fakulteta Foča, rekao je da su već obavili testiranja u nekoliko većih domova zdravlja u Srpskoj, te da će sljedeće sedmice imati ove rezultate, što će biti pokazatelj kakva je prokuženost radnika u ovim medicinskim ustanovama.\n"Tokom druge studije trebalo bi da testiramo oko 6.000 uzoraka. Studija će biti proširena i, kada je riječ o ispitivanjima, više pažnje ćemo posvetiti terapijskim protokolima, uzrasnim grupama, polu ispitanika, korištenju različite preventive, profilakse", naveo je Bokonjić za "Nezavisne".\nDodao je da u drugoj fazi očekuju dosta veću prokuženost stanovništva, te se nadaju da će procenat osoba koje su razvile antitijela na virus korona biti oko 60 odsto.\n"Moramo imati veliki obuhvat vakcinacije, jer grupe ljudi koje su oboljele u prvom talasu virusa, sada će ponovo početi obolijevati", kazao je Bokonjić, dodajući da sa prilivom većeg broja vakcina masovna vakcinacija mora biti brza i efikasna, jer je to jedini način da se situacija izazvana virusom korona sanira.\nReljić: Izgradnjom Memorijalnog kompleksa sačuvati sjećanje na stradale\nU nedjelju u Srpskoj neradni dan\nObjavljena vremenska prognoza do utorka\nOstaci starog grada u Ključu - mjesto gdje istorija postaje uzbudljiva


Danas se obeležava Međunarodni dan maternjeg jezika – 24sata online\nOrganizacija Ujedinjenih nacija za obraazovanje, nauku i kulturu (UNESKO) povodom 21. februara, Međunarodnog dana maternjeg jezika, ukazuje da je jezička raznolikost sve ugroženija i da više od 40 odsto svetskog stanovništva nema pristup obrazovanju na jeziku koji govori ili razume, saopštilo je Ministarstvo za ljudska i manjinska prava.\nU cilju podizanja svesti o značaju očuvanja maternjih jezika, tema Međunarodnog dana maternjeg jezika 2021. godine je “Negovanje višejezičnosti za uključivanje u obrazovanje i društvo”, dodaje se u saopštenju.\nPodseća se da je Republika Srbija 2006. godine pristupila Evropskoj povelji o regionalnim ili manjinskim jezicima Saveta Evrope, u želji da doprinese zaštiti i očuvanju multikulturalizma i višejezičnosti u Srbiji i Evropi.\nRatifikacijom povelje Srbija se obavezala da štiti sve manjinske jezike koji se tradicionalno koriste na našoj teritoriji, i manjinski jezici se koriste u obrazovanju, medijima, upravnim i sudskim postupcima, ekonomskom, društvenom i kulturnom životu, napominje Ministarstvo.\nSvesna značaja obrazovanja na maternjem jeziku u kontekstu očuvanja jezika nacionalnih manjina, Srbija obezbeđuje, osim na srpskom jeziku, celokupno obrazovanje na maternjem jeziku na još osam jezika: albanskom, bošnjačkom, bugarskom, mađarskom, rusinskom, rumunskom, slovačkom i hrvatskom jeziku, podvlači se u saopštenju.\nOsim toga, još osam jezika se izučava u okviru nastavnog predmeta Maternji jezik sa elementima nacionalne kulture: bunjevački, vlaški, makedonski, nemački, romski, slovenački, ukrajinski i češki jezik, a oko 60.000 dece pohađa nastavu na manjinskim jezicima na svim nivoima obrazovanja.\nPravo na informisanje na jeziku nacionalne manjine se ostvaruje putem štampanih i elektronskih medija, na manjinskim jezicima se izdaju novine, časopisi, publikacije, zbornici, a elektronski mediji emituju programe na jezicima nacionalnih manjina, podseća Ministarstvo za ljludska i manjinska prava.\nIstiče se da je u Srbiji u službenoj upotrebi, pored srpskog jezika, još 11 jezika nacionalnih manjina (albanski, bosanski, bugarski, mađarski, makedonski, rumunski, rusinski, slovački, hrvatski, crnogorski i češki) na celoj teritoriji 42 jedinice lokalne samouprave, osim toga vlaški i romski jezik su u službenoj upotrebi u pojedinim naseljenim mestima.\nNapominje se da kada je u pitanju srpski jezik, domaći lingvisti upozoravaju da se on našao pred sve većom najezdom engleskog i da je ugrožen u meri u kojoj su to čak i neki svetski jezici – francuski, nemački, italijanski.\nTagovi: maternju jezikMeđunarodni dan maternjeg jezikaUNESCO\nŠta bi za građane značila proizvodnja ruske vakcine u Srbiji?\nVesić: Uvodimo standarde u taksi prevoz u Beogradu


Lavrov: Rusija se neće mešati u unutrašnja pitanja Srbije - Dnevni list Danas\nPočetna » Politika » Lavrov: Rusija se neće mešati u unutrašnja pitanja Srbije\nRuski ministar spoljnih poslova u dvodnevnoj poseti Srbiji\nLavrov: Rusija se neće mešati u unutrašnja pitanja Srbije\nRusija se neće mešati u unutrašnja pitanja Srbije i uvek smo spremni da nađemo balans u našim interesima, izjavio je danas ruski ministar spoljnih poslova Sergej Lavrov na sastanku sa predsednikom Vlade Srbije Aleksandrom Vučićem.\n16Piše: FoNet 12. decembra 2016. 17.03 Izmenjeno: 16. januara 2018. 10.54\nKako je saopštila Vlada Srbije, Lavrov je preneo Vučiću pozdrave predsednika Rusije Vladimira Putina i premijera Dmitrija Medvedeva, posebno ceneći lične napore srpskog premijera za saradnju sa Rusijom, kao i pozitivne tendencije u ekonomskim vezama radi privrednog rasta i razvoja dveju zemalja.\nVučić i Lavrov su razgovarali o saradnji i daljem razvoju odnosa na temelju strateškog partnerstva i interesa dveju zemalja za njegovo produbljivanje u svim pravcima, navodi Vlada Srbije.\nVučić je istakao da bi jedan od fokusa saradnje Srbije i Rusije trebalo da bude privredna saradnja, imajući u vidu pogodnosti koje pruža Sporazum o slobodnoj trgovini.\nOn je naglasio da je Srbija spremna za unapređenje saradnje u oblasti energetike, poljoprivrede i telekomunikacija i poručio da su ruske investicije u tim oblastima dobrodošle.\nVučić je obavestio Lavrova o ekonomskom napretku Srbije i izrazio interesovanje Srbije za proširenje kapaciteta za skladištenje gasa u Banatskom dvoru, kao i za izvoz Fijat vozila na rusko, ali i tržište Evroazijske unije.\nOn je zahvalio za donaciju Ruske Federacije za unutrašnje oslikavanje Hrama Svetog Save u Beogradu, kao i aktuelne izrade mozaika na kupoli Hrama.\nVučić i Lavrov su razgovarali i o razvoju saradnje u oblasti odbrane, koji će biti tema narednog susreta premijera Vučića sa ruskim ministrom odbrane Sergejem Šojguom u Moskvi.\nTema današnjeg sastanka bila je i naredna poseta predsednika Vlade Ruske Federacije Dmitrija Medvedeva Srbiji, navodi se u saopštenju.\nŠef ruske diplomatije sastao se u Predsedništvu sa predsednikom Tomislavom Nikolićem, koji mu je uručio Orden srpske zastave prvog stepena. Lavrov je odlikovan za naročite zasluge u jačanju saradnje i prijateljskih odnosa Srbije i Rusije. Uz ocenu da se radi o visokoj počasti za celo Ministarstvo spoljnih poslova Rusije, Lavrov je izrazio zadovoljstvo što je Orden primio iz Nikolićevih ruku. Lavrov je izjavio da je Nikolić prepoznat kao poseban prijatelj Rusije.\nU Moskvi visoko cene Vaš lični doprinos razvoju odnosa Rusije i Srbije, rekao je Lavrov obraćajući se Nikoliću.\nOvaj Orden predstavlja potvrdu značaja našeg strateškog partnerstava, izjavio je Lavrov.\nMinistar spoljnih poslova Rusije Sergej Lavrov doputovao je danas nešto posle 12 časova na beogradski aerodrom, gde ga je dočekao ministar spoljnih poslova Srbije Ivica Dačić.\nDopček na aerodromu: Lavrov i Dačić Foto: Fonet/Aleksandar Levajković\nMinistar spoljinih poslova Ivica Dačić sastao se sa šefom ruske diplomatije ocenivši na početku sastanka da je poseta Sergeja Lavrova Srbiji još jedan korak u razvoju bratskih odnosa dveju zemalja. Ministar Dačić je za Lavrova rekao da je jedan od najdražih gostiju u Srbiji.\nLavrov će se javnosti obratiti na konferenciji za novinare sa Dačićem, koja je najavljena za danas popodne posle razgovora dvojice ministara.\nSusreti Lavrova sa srpskim zvaničnicima predviđeni su prvog dana posete, dok će drugog dana šef ruske diplomatije učestvovati na sastanku Saveta ministara spoljnih poslova država članica Organizacije za crnomorsku ekonomsku saradnju (BSEC).\nVenci na spomenik Oslobodiocima Beograda\nMinistar spoljnih poslova Rusije Sergej Lavrov i ministar za rad, boračka i socijalna pitanja u Vladi Srbije Aleksandar Vulin položili su danas vence na spomenik Oslobodiocima Beograda u Drugom svetskom ratu i na spomenik palim crvenoarmejcima. Nakon polaganja venaca, Lavrovu je penzionisani potpukovnik JNA Branko Butolen uručio sablju da je preda porodici ruskog pilota Olega Peškova, koji je poginuo u Siriji. Lavrov je kratko razgovarao sa okupljenim građanima koji su nosili zastave Srbije i Rusije, a slikao se i sa devojkama iz Srpskog sabora Zavetnici, koje su mu poklonile fotografiju, na kojoj se vidi ruski vojnik u osloboрenom Beogradu 1944. godine.\n12. decembra 2016. u 10.31\nVise od polovine Srba su rusofili.U Rusiji je spas,nasa braca uvek su tu kad je najteze,u njima imamo podrsku,iskrene prijatelje.\n12. decembra 2016. u 10.34\nZapad je na "ušima", sve adminiustracije i njihove tajne službe pomno prate posetu Lavrova Srbiji plašeći se Ruskog uticaja na nju.\n12. decembra 2016. u 10.35\nPitanje je šta donosi Lavrov Srbiji, koje poruke i koja ponude, zapad od toga drhti i čeka prve izjave srpske vlasti.\n12. decembra 2016. u 10.47\nLavrov će sve od sebe dati da Srbiju udalji do Zapada a to je za Zapad veliki strah .\n12. decembra 2016. u 11.48\n12. decembra 2016. u 15.34\nRusija se neće mešati u unutrašnja pitanja ….. i samo si zato došao u Srbiju da to kažeš , pa to si mogao i preko telefona iz Moskve, nego ti gos. Lavrov reci nama iskreno šta si doneo u torbi.\n12. decembra 2016. u 17.09\nRusija se meša unazad godinama i decenijama u sve stvari koje se tiču Srbije .Kad ti neprijatelj radi sve iz interesa bar znaš na čemu si. Ovako se kunu u Ruse ,a od njih smo dobili ništa i uvek nas nanovo pređu i iskoriste do maksimuma.\n12. decembra 2016. u 18.37\nE pa sada kao da smo mi svi glupavi i ne znamo da se već itekako Rusija umešala. Pa to je neverovatno kako i koliko ovi političaqri podcenjuju sopstveni narod. Opet će mo mi, Srbija biti nečiji poligon, otirač, krpa za brisanje.\n12. decembra 2016. u 22.05\niskreno se nadam da se Rusija nece mesati u nase unutrasnje stvari.\n12. decembra 2016. u 22.34\nBilo bi lepo da se sve zemlje ponašaju kao i Rusija prema nama i da se ne mešaju u unutrašnja pitanja naše zemlje.\n13. decembra 2016. u 07.17\nSvaka sve veca saradnja sa Rusijom je u nasu korist…\n13. decembra 2016. u 07.28\n13. decembra 2016. u 07.39\nVec mesecima preko svojih medija nas veliki vodja koji, nas jelte vodi u EU, na sve moguce nacine izaziva ANTIEVROPSKA osecanja kod svojih biraca. To je uzelo takvog maha da je procenat onih koji NECE u Evropu (kao da zivimo na Marsu, e ne u njenom centru) veci od onih koji su za evropske integracije. I tu lezi velika opasnost ne samo za nas koji bismo da zivimo u modernoj drzavi, vec i za Vucica. Na toj strani je velika konkurencija, ukljucujuci i mladog i opasnog Obradovica. Opasnu igru igra nas manipulator.\nMarko Velickovic kaže:\n13. decembra 2016. u 09.16\nVise Sojblea, manje Sojgua.\n13. decembra 2016. u 09.49\nNaši lideri su svesni da se svi mešaju i žele da s e mešaju u naše unutrašnje stvari, svi imaju svoj interes i zanemaruju naš interes.\n13. decembra 2016. u 09.50\nZar bi priznao i da se meša ?


Apple Pod Istragom U Francuskoj Zbog Usporavanja IPhone-a | Alo Servis Radionica\nHome > Istaknuto > Apple pod istragom u Francuskoj zbog usporavanja iPhone-a\n11/01/2018 10/01/2018 administrator\nFrancusko tužilaštvo otvorilo je istragu protiv kompanije Apple zbog namernog usporavanja starijih verzija “ajfona”.\nNamerno skraćivanje radnog veka proizvoda s ciljem da ga kupac zameni je, prema francuskom zakonu, krivično delo, prenosi agencija AP.\nIstraga je, kako je saopštilo francusko tužilaštvo, otvorena prošle nedelje, a njome rukovodi francuski regulator zadužen za kontrolu prevara, koji je deo francuskog Ministarstva finasnija. Apple je u decembru priznao da je namerno usporavao starije modele “ajfona” kako bi sprečio iznenadno gašenje telefona zbog baterija koje su u tim uredajima oslabile.\nFrancuska grupa za zaštitu prava potrošača je u decembru podnela žalbu koja ima za cilj da spreči kompanije u namernom skraćivanju radnog veka proizvoda. Francuska je treća zemlja koja je pokrenula istragu o aktivnostima Apple-a, posle SAD i Izraela.\nApple-u stiglo otvoreno pismo: “Imate moć, reagujte”\nPredstavljen prvi modularni TV na svetu sa dijagonalom od 3,7 metara


Ukida se kombi prevoz putnika - Ozon Media\nUkida se kombi prevoz putnika\nOd februara zabranjuje se komercijalni transport od 6 do 9 osoba.\nOD februara sledeće godine ukida se kombi-prevoz putnika od kuće do neke od evropskih metropola. To je predviđeno novim zakonom o prevozu putnika, koji je usvojen 2015. godine, a čija primena počinje za tri meseca. Poslovno udruženje prevoznika pozdravlja nove propise, dok se u agencijama koje korisnicima nude uslugu putovanja od vrata do vrata nadaju da će se nadležni ipak predomisliti. I jedna i druga strana imaju svoje argumente, a svi za svoje smatraju da su „jači“.\nČinjenica je da ni do sada kombi-prevoz putnika u vozilima koja imaju do devet sedišta nije bio legalan, ali su inspekcije gledale kroz prste. Privatnici tvrde da primenom ovog zakonskog rešenja biće oštećena naša firma, ali i država, jer ostavlja bez posla 80 ljudi. Najveći gubitnici su ipak putnici. Nadležni se pravdaju da će time suzbiti sivu ekonomiju, a mi smatramo da će ona samo procvetati.\nGoran Aleksić, direktor Poslovnog udruženja prevoznika „Srbijatransport“, ističe da u svetu postoji jasna razlika između putničkih vozila i autobusa, koji po propisima imaju više od devet sedišta. Ona vozila koja imaju od šest do devet spadaju u kombije i vlasnicima te kategorije nigde nije dozvoljeno da se bave komercijalnim prevozom putnika u međunarodnom saobraćaju.\n– Problem sa kombi-vozilima je što za volanom sede ljudi koji imaju B kategoriju i koji nisu profesionalni vozači – priča Aleksić. – Ne zna se ni koliko vremena voze, da li prave pauze, kao ni da li su uopšte psihofizički sposobni za vožnju, jer ne idu ni na specijalizovane sistematske preglede.\n– OBAVLjANjE javnog prevoza putnika, u domaćem i međunarodnom saobraćaju, podrazumeva ispunjavanje strogih uslova vezanih za bezbednost saobraćaja, poslovnu, finansijsku i tehničku sposobnost tih pravnih lica – ističu u Ministarstvu saobraćaja. – Putničko vozilo ne može učestvovati u međumesnom i međunarodnom prevozu jer, navedena vozila nemaju tahografe, pa nije moguće utvrditi vreme rada i odmora vozača u javnom prevozu, čime se ugrožava bezbednost saobraćaja i učesnika. Ni Evropa ne poznaje ovu kategoriju vozila u međunarodnom prevozu putnika.


Koliko košta demokratija? – Perperzona\nKoliko košta demokratija?\nPosted on November 19, 2012 December 30, 2012 by Ana Nives Radovic\nMogućnost da svaki građanin u demokratskom društvu ima pravo da bira ili da bude biran za neku od najviših državnih funkcija ukazuje na nedostatak ravnoteže između onoga što sa jedne strane označavaju prava, a sa druge obaveze. Ovo je u najvećoj mjeri uočljivo na poređenju dinamike kojom dolazi do smjene određenih političkih i ekonomskih pravaca, kako na svjetskoj, tako i na domaćoj sceni.\nNaime, demokratija koja kao oblik vladavine postoji dva i po milenijuma uvijek zahtijeva da se svi drugi procesi prilagođavaju njoj, dok nju samu karakteriše potpuno odsustvo fleksibilnosti. U svijetu danas važi shvatanje da je manjak demokratije najpogubnije što se jednom društvu može dogoditi, iako puna primjena njenih načela nije garant ni stabilnosti, ni prosperiteta. Poseban akcenat na nedemokratičnost društva stavlja se upravo kod onih sistema koji su, tek u kasnijoj fazi svoje istorije usvojili ovaj način organizovanja vlasti. Međutim, snaga jedne zemlje mjeri se njenim ekonomskim bogatstvom, a ne brojem godina kojima kroz istoriju baštini demokratiju, koje su postale vodeće sredstvo svima koji su period socijalizma u doba SFRJ ocijenili pogubnim po demokratsku svijest njenih naroda.\nKritičarima nedostatka demokratskog staža bivših jugoslovenskih republika i njegovog proglašavanja jednim od ključnih uzroka događaja devedesetih godina prošlog vijeka kao kontraargument pojavila se Grčka – zemlja koja je kolijevka demokratije danas ugrožava finansijsku stabilnost cijele Evropske unije, čije se stanje odražava na cijeli svijet. Promovisanje demokratije prestalo je da bude na prvom mjestu i naslijedilo ga je zagovaranje štednje. Ovakva smjena na tronu osnovnih principa poslala je signal za preispitivanju uticaja načela „vladavine naroda” na ekonomski rast u svim društvima koja su je prihvatila.\nPrimjera radi, demokratija se u odnosu na ekonomski rast jedne zemlje posmatra kao fer plej u odnosu na rezultat igre. Nesporno je da je primjena demokratskih načela neophodna za pravilno funkcionisanje tržišta, ali se postavlja pitanje da li određene ekonomske principe, poput same isplativosti, treba primijeniti na demokratske procese. Posmatrajući praksu biranja zvaničnika na funkcije sa kojih se u demokratskim zemljama odlučuje o pitanjima iz oblasti ekonomije, finansija i budžeta uočava se da je u najvećem broju zemalja ovo pitanje i dalje dominantno političko, jer o predlogu imenovanja jednog ili više ministara koji pokrivaju ove oblasti odlučuje mandatar novoizabrane vlade. Poseban problem predstavlja odsustvo konkretnih ekonomskih platformi političkih konkurenata u izbornoj trci i jasno profilisanje potencijalnih ministara finansija i ekonomije. Ukratko, građani na izborima možda i odlučuju o mnogo čemu, ali je pitanje ko će odlučivati o njihovom novcu, ili, što je sve prisutnije, ko će se u njihovo ime zaduživati kod međunarodnih kreditora do samog objavljivanja sastava vlad je za njih tajna.\nZagovornici izmjena određenih demokratskih načela u formiranju izvršne vlasti najčešće polaze od pretpostavke da su ljudska prava i slobode, kao i ekonomski prosperitet najvažniji ciljevi svakog društva, ali i od činjenice da sudska vlast u mnogo većoj mjeri reguliše prvu oblast, dok je druga, izuzev dijela koji je predmet bavljenja centralnih banaka pojedinačnih zemalja, većinom prepuštena vladinim organima i parlamentarnim tijelima. No, ukoliko je između njih potrebno držati balans i omogućiti da se nadležni za ekonomske odluke biraju strogo određenim procedurama, uočena je potreba da se brojne izmjeste iz onoga što je u domenu odluka vladajućih političkih struktura.\nPraksa u EU pokazuje da se brojna pitanja usljed nedostatka konkretnih rješenja, ali i same nadležnosti pojedinačnih država najčešće povjeravaju ECOFIN-u, tijelu koje čine ministri finansija zemalja članica, iako u velikom broju postoji inicijativa za izmjenama u uređenju ove oblasti na državnom nivou. Zagovornici ideje da odlučivanje o zaduživanju i javnoj potrošnji bude nezavisno od aktuelnih političkih pitanja nailaze na oštra protivljenja svojih oponenata koji u argumentima navode da bi takvo uređenje zntno naštetilo demokratski utemeljenoj podjeli vlasti, te da bi sama transformacija zahtijevala dodatno žrtvovanje resursa. Nema sumnje u to da bi sprovođenje ovako temeljne reforme u jednom trenutku mnogo koštalo zemlju, ali ni u to da bi je na duži rok oslobodilo od troškova koje joj stvara demokratija.\n← Prikrivanje nemoći institucija\nCijena i vrijednost političke kampanje →


Mogući mundijalski scenario vezan za grupe i navijače – Sport\nMogući mundijalski scenario vezan za grupe i navijače\n13 октобра, 2017 Redakcija\nMundijalski scenario zanima i polako zahvata ceo svet, iako još nisu poznate ni sve zemlje učesnice.\nSrbija je tu brigu prebrinula i osvajanjem 1. mesta u grupi D kvalifikacija obezbedila je kartu za Svetsko prvenstvo.\nZato se kod nas uveliko već razmišlja o potencijalnim šeširima i mogućim grupama i rivalima koje bi Orlovi mogli da dobiju.\nSrbija ima šansu čak i da bude u trećem šeširu, ali su joj za to potrebna bar dva od tri uslova u baražu.\nZa sada su male šanse za to, jer bi u tom slučaju trebalo da se dogode bar dva velika iznenađenja i realno je da Srbija ipak bude u 4. šeširu na žrebanju grupa.\nPojedini sportski mediji su već i napravili projekciju svih učesnika, vodeći se time da neće biti iznenađenja i da će ishodi preostalih mečeva kvalifikacija u Africi biti onakvi kakve svi i očekuju.\nU takvoj situaciji Srbija bi mogla da dobije i jednu od najhuliganskijih grupa u istoriji Mundijala.\nRusija bi kao domaćin došla iz 1. šešira, iz drugog bi u grupu ušla Engleska, iz trećeg Hrvatska, i iz četvrtog Srbija.\nO rivalstvu Rusa i Engleza ne treba mnogo pričati. Dovoljno je samo prisetiti se scena iz Marselja na prethodnom Evropskom prvenstvu, gde je bilo na stotine krvavih engleskih glava i brutalnih tuča na ulicama i stadionu u kojima su Englezi izvukli deblji kraj, iako su bili gotovo deset puta brojniji.\nA šta tek reći o rivalstvu navijača iz Srbije i Hrvatske! Sve najjače huliganske grupe iz obe zemlje biće veoma zainteresovane za odlazak na Svetsko prvenstvo. Delije i Grobari generalno ne prate reprezentaciju, ali Mundijal u Rusiji sigurno neće da propuste! Naročito ako bi nas žreb spojio sa Hrvatskom.\nNavijač Zvezde u duksu skroz levo sa ruskim huliganima bije Engleze u Marseju; Foto: Guliver/Carl Court/Getty Images\nSrpski navijači bi se sasvim sigurno udružili i zajedničkim snagama bi udarili i na Engleze (što je i bio slučaj u Marselju, iako Srbija tamo nije učestvovala, ali jesu srpski huligani) i naročito na Hrvate.\nNaravno, sve ovo je samo hipotetička priča, a Hrvati prvo moraju da prođu baraž, gde će biti nosioci i treba da opravdaju ulogu favorita.\nPogledajte ko je do sada obezbedio Munsijal, a ko to tek treba da uradi.\nIzvor i foto: Telegraf\nMeđunarodni fudbal2018, grupe, huligani, mundijal, srbija\nSportski TV program – petak, 13. oktobar 2017.\nZa Dunavski polumaraton prijavljeno više od 700 učesnika\n20 јуна, 2021 Dejan M. Andrić 0\nEURO: Pobeda Nemačke uz dva autogola Portugalije (4:2)\nFudbalska reprezentacija Nemačke pobedila je danas u Minhenu Portugaliju...\n19 јуна, 2021 Dejan M. Andrić 0\nCIRIH– Svetska fudbalska federacija (FIFA) kaznila je Meksiko sa...\nFudbaleri Švedske pobedili su danas u Sankt Peterburgu selekciju...\nKošarkašice Srbije nadigrale Crnogorke za prvo mesto u grupi (87:75)\nKošarkašice Srbije savladale su selekciju Crne Gore sa...\nNastup košarkaša Atlante Bogdana Bogdanovića protiv Filadelfije u...\nKošarkaši Srbije pobedili Meksiko na Akropolis kupu (104:67)\nMuška košarkaška reprezentacija Srbije pobedila je u Atini...\nFudbalska reprezentacija Nemačke pobedila je danas u Minhenu...\nCIRIH– Svetska fudbalska federacija (FIFA) kaznila je Meksiko...\nFudbaleri Švedske pobedili su danas u Sankt Peterburgu...\nC grupa: Holanđani bez velikih problema ostvarili pobedu...\nB grupa: Danska odlično počela, povela pa stala...\nNastup košarkaša Atlante Bogdana Bogdanovića protiv Filadelfije u odlučujućoj sedmoj utakmici polufinala plej-ofa Istočne konferencije u NBA ligi neizvestan je zbog problema sa kolenom. Bogdanović je zbog bola u desnom kolenu izašao iz igre u četvrtoj četvrtini utakmice protiv Filadelfije igrane prošle noći i nije se vraćao na...\nKošarkaš Denvera, srpski reprezentativac Nikola Jokić izabran je...


Jeremić u Njujorku: S pravom raste zabrinutost - UGLJEVIK.INFO\nNaslovna Region Jeremić u Njujorku: S pravom raste zabrinutost\nJeremić u Njujorku: S pravom raste zabrinutost\nPredsednik CIRSD Vuk Jeremić je u Njujorku na zasedanju Generalne skupštine UN imao bilateralne sastanke sa više šefova država i vlada.\nKako je preneo Danas, nekadašnji predsedavajući tog tela se sastao i sa ministrima spoljnih poslova, kao i liderima Svetske zdravstvene organizacije.\nJeremić, koji je 2012. i 2013. predsedavao Generalnoj skupštini UN, a prošle godine bio na drugom mestu u trci za generalnog sekretara svetske organizacije, iskoristio je prva dva dana boravka u Njujorku za sastanke s predsednicima Južnoafričke Republike Džejkobom Zumom, Palestine Mahmudom Abasom, Urugvaja Tabare Vaskesom, Gabona Ali Bongo Ondimbom i Ekvatorijalne Gvineje Teodorom Mbasogom.\nJeremić je prisustvovao i otvaranju debate u Generalnoj skupštini UN, prateći izlaganje američkog predsednika Donalda Trampa i ostalih učesnika.\n„S pravom raste zabrinutost svetskih lidera zbog sve većeg broja kriznih žarišta širom sveta. U ovom trenutku najkritičnija je situacija na Korejskom poluostrvu, a način na koji se predsednik Tramp izrazio o ovom problemu ostavlja prilično malo manevarskog prostora za diplomatsko delovanje. U tome ima podršku saveznika, pre svega Japana, ali i Južne Koreje. S druge strane, Kina i Rusija se odlučno protive upotrebi sile, ulazimo u situaciju koju će jako teško biti moguće smiriti“, rekao je Jeremić za Danas, sumirajući prva dva dana boravka u UN.\nJeremić je, pored trojice predsednika, imao susrete i s premijerima Luksemburga i Gvineje Bisao, kao i sa šefovima diplomatije Holandije, Kube, Jordana, Ruande, Kolumbije, Indonezije, Jermenije, Azerbejdžana, Kube, Malezije, Maroka i Bahreina.\n„Zabrinutost vlada i zbog zaoštravanja stava Amerike prema Iranu, čime se direktno dovodi u pitanje budućnost nuklearnog sporazuma, kao i zbog veoma složene i teške situacije na Bliskom istoku“, naveo je Jeremić.\nTokom boravka u Njujorku, Jeremić je imao sastanke i s direktorom Svetske zdravstvene organizacije Tedrosom Adhanom, u čijoj je kampanji za izbor na tu prestižnu poziciju učestvovao ove godine, kao i novim direktorom Programa UN za hranu Dejvidom Bizlijem.\nOn će do kraja nedelje imati sastanke i s predsednikom Senegala i premijerom Etiopije, kao i ministrima spoljnih poslova Norveške, Bocvane, Vatikana, Kanade, Palestine, Singapura i Kazahstana, predsednikom Generalne skupštine UN Miroslavom Lajčakom i novim generalnim sekretarom svetske organizacije Antoniom Guteresom.\nJeremić će u četvrtak s profesorom Džefrijem Saksom i bivšim premijerom Velike Britanije Gordonom Braunom kopredsedavati Savetu UN za održivi razvoj na Kolumbija univerzitetu, a u petak održati govor na proslavi 60. rođendana Kevina Rada, predsednika Azijskog društva u Njujorku i bivšeg premijera Australije.\nPrevious article Izvršitelj Osnovnog suda reketirao građane\nNext article MUP danas pojačano kontroliše vozače po celoj Srbiji


PIK: Međunarodna zajednica pomoći će BiH u borbi protiv virusa korona - Glas Srpske\nSrna, Foto: Arhiva 01.04.2020 15:59\nSARAJEVO - Upravni odbor Savjeta za sprovođenje mira /PIK/ istakao je da će međunarodna zajednica nastaviti da sarađuje sa svim relevantnim institucijama u BiH na obezbjeđivanju materijalne i drugih vrsta pomoći BiH u borbi protiv virusa korona, kojom treba upravljati transparentno i odgovorno, te uzimajući u obzir koje su najveće potrebe.\nOvo se navodi u izjavi ambasadora Upravnog odbora PIK-a, kojoj se pridružuju EUFOR, Međunarodni monetarni fond /MMF/, Nato štab u Sarajevu, OEBS, Svjetska banka, Švedska, Švajcarska, UN u BiH i Savjet Evrope, nakon jučerašnjeg izvještaja rezidentnog koordinatora UN, te predstavnika Svjetske zdravstvene organizacije i MMF-a o posljedicama koje će kriza izazvana virusom korona imati po BiH.\n"Upravni odbor PIK-a podržava pozitivne političke izjave političara u BiH kojima se zagovara saradnja i potreba da se zajednički odgovori na krizu, uključujući i nedavnu izjavu i koordinaciju koja se odvija u Predsjedništvu BiH", saopšteno je iz OHR-a.\nU saopštenju se navodi da Upravni odbor u potpunosti podržava proporcionalne i koordinisane mjere koje preduzimaju svi nivoi vlasti u borbi protiv epidemije i očuvanju zdravlja i dobrobiti građana BiH.\nUpravni odbor ističe potrebu za usklađenijim i dalekosežnijim pristupom u nastojanjima da se minimiziraju socio-ekonomske posljedice ove krize.\n"Odgovor na trenutnu zdravstvenu krizu u BiH može biti efikasan ako organi vlasti pokažu jedinstvo i dobro upravljanje, poštujući ustavno-pravni okvir BiH na svim nivoima, vladavinu prava, transparentnost i odgovornost, u interesu svih građana. Organi vlasti trebaju obezbijediti da sve vanredne mjere budu uravnotežene i da odgovaraju stvarnim zahtjevima sa terena sve dok kriza traje", ističu iz Upravnog odbora PIK-a.\nU izjavi se naglašava da se vlasti BiH trebaju obavezati na mjere koje će omogućiti bolji ekonomski oporavak i dugoročniju fiskalnu stabilnost, te dodaje da je istovremeno, važno napraviti rebalans budžeta na svim nivoima vlasti u BiH kako bi se uzeli u obzir trenutni prioriteti.\nUpravni odbor PIK-a apeluje na građane BiH da u potpunosti poštuju privremene mjere koje donose vlasti kako bi se zaustavilo širenje virusa korona, što je ključno za uspjeh u ovoj zajedničkoj borbi.


Izrael raketirao područje Gaze\nIzraelski vojnik na položaju\nIzraelska vojska saopštila je da je u nedelju ujutru pogodila 18 meta u Gazi kao odgovor na eksploziju u kojoj su ranjena četiri izraelska vojnika, objavila je agencija Asošiejtid pres - AP.\nIstovremeno, zvaničnici u Gazi objavili su da su pronađena tela dvojice ubijenih palestinskih tinejdžera koji su, kako tvrde, pokušali da se krišom ubace u Izrael.\nVojska je navela da su mete napada bili, između ostalih, pogoni za proizvodnju oružja i objekti za obuku Hamasa, islamističke organizacije koja kontroliše Gazu, prenela je agencija AP.\nIzveštaja o žrtvama u području Gaze još nema.\nPalestinsko ministarstvo zdravlja saopštilo je da je pronašlo tela dvojice 17.godišnjaka, ubijenih u subotu nedaleko od graničnog područja u južnom području Gaze.\nIzraelska vojska saopštila je da je pucala u dvojicu muškaraca koji su pokušali da pređu ogradu na granici iz Gaze.


Gašenje Vranjskih posledica konstantnih političkih pritisaka - Udruzenja.info\nNezavisno udruženje novinara Srbije (NUNS) i Nezavisno društvo novinara Vojvodine (NDNV) ocenili su 19. septembra da je gašenje nedeljnika Vranjske, koji su nazvali jednim od najboljih i najuglednijih lokalnih listova u Srbiji, direktna posledica dugotrajnih političkih pritisaka na medijske slobode i zastrašujuća vest za medijske profesionalce. BIRODI smatra da prestanak izlaženja Vranjskih pokazuje potrebu da se preispita koncept u kojem su mediji dominantno tržišna stvar. Vranjske su posle više od dve decenije i više od hiljadu brojeva prestale da izlaze 18. septembra.\n“Nažalost, veoma je mali broj medija u zemlji koji profesionalno izveštavaju u interesu građana a ne vlasti, i upravo su ti mediji izloženi dramatičnim pritiscima i kampanjama gušenja, pri čemu se vlast ne libi da otvoreno instrumentalizuje državne institucije u tu svrhu – od raznih inspekcijskih službi do pravosuđa”, navodi se u saopštenju NUNS i NDNV.\nSa druge strane, “režimski mediji troše enormne količine novca poreskih obveznika, opraštaju im se poreski dugovi i omogućavaju brojne druge olakšice i stimulacije”.\n“Dok na napade i pretnje novinarima i medijima koji nisu po volji vlasti niko ne odgovara godinama, dotle tužilaštvo i policija pokazuju nevereovatnu efikasnost kada su u pitanju pretnje i napadi na predstavnike vlasti i medija njima bliskih – što govori o još jednom veoma zabrinavajućem obliku diskriminacije”, navodi se u saopštenju.\n“U ovakvoj situaciji, nikoga – ni građane, ni nevladin sektor, ni međunarodne organizacije – ne bi trebalo da iznenadi ukoliko se Srbija veoma uskoro, jednog jutra, probudi bez ijednog slobodnog profesionalnog medija; nadamo se da gašenje Vranjskih nije znak da su medijske slobode u Srbiji, bar one na lokalnom nivou, doživele konačni poraz pod pritiskom vlasti”, navodi se u saopštenju.\nNovine Vranjske u štampanom i elektronskom izdanju, kao i portal Vranjske, od 18. septembra ne postoje, rekao je vlasnik tog nedeljnika Vukašin Obradović dodajući da kompanija koja izdaje nedeljnik mora u stečaj.\nVranjske su izlazile 23 godine. Ukupno je do sada štampano 1.069 brojeva.\nObradović, osnivač ugašenih novina i nekadašnji predsednik NUNS, saopštio je 19. septembra da je počeo štrajk glađu jer želi da skrenu pažnju novinara i javnosti na, kako je naveo, sav besmisao borbe za slobodu medija koju vodi u poslednjih tridesetak godina.\nIstovremeno je Biro za društvena istraživanja (BIRODI) saopštio da prestanak izlaženja nedeljnika Vranjske pokazuje potrebu da se preispita koncept u kojem su mediji dominantno tržišna stvar, ocenivši da su slobodni mediji hleb demokratije.\n“Prihvatanje koncepta da su mediji, pre svega, tržišna stvar, tj. da njihova održivost zavisi od ‘uspeha’ na tržištu u državi upitne i niske ekonomske aktivnosti, odnosno gde mediji mogu dobiti novac iz izvora koji su visokorizično koruptivni, za posledicu ima da je većina medija izabrala da postane sredstvo promocije, zabave i propaganda, neki i odmazde”, naveo je BIRODI u saopštenju.\n“Slobodni mediji su hleb demokratije, a pravo građana da budu tačno, opširno, pravovremeno i relevantno je garantovano Ustavom i zakonom, ali i Kodeksom novinara Srbije. To bi trebalo da imaju na um autori još jedne Medijske strategije”, piše u saopštenju.\nNovinarska i medijska udruženja su u saopštenju upozorila gradjane i medjunarodne institucije da je “vlast u Srbiji ušla u novu, brutalnu fazu gušenja medijskih sloboda i zastrašivanja novinara”, kako je ocenjeno, sa ciljem da u potpunosti onemogući kontrolnu ulogu medija i slomi bilo kakav slobodni kritički glas.\nSaopštenje su potpisali NUNS, NDNV, Asocijacija onlajn medija, Asocijacije nezavisnih elektronskih medija i Asocijacija Lokal pres.\nUdruženja su ukazala da se u samo dva dana desilo nekoliko više nego zabrinjavajućih dogadjaja: portal Krik i njegov urednik Stevan Dojčinović izloženi su napadu vladajućeg Pokreta socijalista i pojedinih medija zbog objavljivanja istraživačkih priloga o stanu ministra odbrane Aleksandra Vulina; ugašen je jedan od najznačajnijih lokalnih medija, nedeljnik Vranjske, a njen vlasnik i urednik Vukašin Obradović započeo je štrajk gladju.\nKao povod za reagovanje izdvaja se i to što su novinarke Antonela Riha, Nataša Mijušković i Jelena Obućina “brutalna meta” Informera od 19. septembra, koji ih naziva “žutim RTS licemerkama”.\n“Iako na prvi pogled različiti, ovi dogadjaji imaju nedvosmisleno jasan zajednički sadržilac, a to je vlast koja je u obračun sa nepodobnim medijima i novinarima upregla sve državne institucije i sebi bliske medije, kao i nepostojanje adekvatne reakcije građana, domaćih i međunarodnih organizacija na konstantne pritiske na medijske slobode”, ocenila su udruženja.\nNovinarska i medijska udruženja pozivaju gradjane i organizacije civilnog društva da se u većoj meri uključe u borbu za medijske slobode i slobodu izražavanja, jer to, kako je ocenjeno, nije samo pitanje koje se tiče samo medijskih profesionalaca, već preduslov bilo kakvog demokratskog procesa i zaštite ljudskih prava.\n“Pozivamo i medjunarodne organizacije da prestanu da ignorišu veoma ozbiljne probleme koje novinari i mediji u Srbiji imaju, i aktivnije se uključe u zaštitu demokratskih vrednosti za koje se zalažu”, zaključeno je u saopštenju.


HomeDRUŠTVOSve veće gužve ispred kovid ambulanti, građani zbunjeni gde mogu da urade test\n„Potpuno oprečne informacije. Moja prijateljica nije mogla da ide na Zvezdaru, odnosno tamo nisu mogli da je zavedu u sistem, već mora ovde“, kaže jedna Beograđanka ispred Kovid ambulante Stari grad.\nUprkos upozorenjima i apelima da se poštuju epidemiološke mere ostvarili su se scenariji epidemiologa da će praznici i novogodišnje žurke dovesti do povećanja broja obolelih, izjavila je doktorka kovid ambulante beogradskog Doma zdravja „Savski venac“ Slađana Tomić.\n„Prvih dana praznika imali smo do 180 pregleda, a danas imamo još veće povećanje, a jutros od 7.00 već imamo 180 pregleda. Svi su sa simptomima respiratorne infekcije – curenje iz nosa, temperatura, kašalj, bolovi u grlu ali do rezultata pi-si-ar testa ne znamo da li je u pitanju korona ili neki drugi virus“, kaže doktorka Tomić.\n„Za sada deluje da su blaže kliničke slike ali ćemo tek za desetak dana videti kako će se razvijati bolest kod onih koji se sada javljaju u ambulante. Treba obratiti pažnju na svaku temperaturu, respiratorne probleme, kašalj. Ako kašalj bez temperature napreduje, ako se osećate loše, imate malaksalost, kostobolju, bolove u mišićima obavezno se javite se lekaru“, poručila je doktorka Tomić.


Sektor K4UI Ministarstva odbrane BiH u saradnji sa Zajedničkim štabom Oružanih snaga BiH je predložio, a Vlada Republike Turske, preko vojnog atašea akreditovanog u BiH, je obezbjedila donaciju od pet software za Upravljanje i analizu frekventnog spektra, MARSsys, i obuku za osam pripadnika OS BiH.\nObuka je realizovana u vremenskom periodu od 16.do 20.03.2009.godine u kompaniji TUBITAK, vlasniku licence navedenog software.\nDonirana oprema je tim prije značajnija, ako se uzme u obzir da su MO i OS BiH prošle godine preuzele nadležnost nad upravljanjem elektromagnetnim spektrom od EUFOR-a. Takođe je bitno istaći da korištenjem ovog software i sistema MO i OS BiH svrstavaju se u sam vrh zemalja centralne i jugoistočne Evrope kada je riječ o analizi i upravljanju frekventnim spektrom.\nSistem upravljanja i analize radio spektrom (MARSsys) je software koji se koristi za upravljanje radio frekventnim spektrom, to je jedinstveno rješenje koje zadovoljava vojne i civilne zahtjeve kroz integraciju širokog opsega mogućnosti upravljanja spektrom na nacionalnom i međunarodnim nivoima.\nMARSsys posjeduje Sistemski modul za upravljanje informacijama o spektru i isti je u potpunosti integrisan sa modulom tehničke analize koji posjeduje najviše mogućnosti tehničke analize spektra. Takođe potpuno podržavanje standardnih mehanizama za razmjenu podataka, kao što je slučaj sa NATO SMADF-XML, i web bazirani interfejs za razmjenu poruka čine ovaj sistem sveobuhvatnim, otvorenim i fleksibilnim rješenjem za zajednički menadžment spektra.


“INTIME JAZZ FEST” Vrhunski džez solisti u Banjaluci | Banjaluka.net\n“INTIME JAZZ FEST” Vrhunski džez solisti u Banjaluci\nBojan Zulfikarpašić, Vasil Hadžimanov, Matija Dedić uz pratnju Marije Šestić, te “Majamisty Trio” imena su koja će od 24. do 27. novembra u Kulturnom centru Banski dvor i u organizaciji ove kuće nastupiti na prvom izdanju “Intime Jazz Festa”.\nRadi se o drugoj višednevnoj manifestiaciji koju Banski dvor pokreće u ovoj godini nakon velikog uspjeha i odjeka koji je iza sebe ostavio Internacionalni muzički festival “Jesenja sonata”.\nPo riječima Mladena Matovića, direktora Banskog dvora, ova kulturna ustanova “Intime Jazz Festom” nastavlja praksu organizovanja reprezentativnih kulturnih sadržaja i programa u vlastitoj produkciji.\n“‘Intime Jazz Fest’ je konceptualno zamišljen kao ‘kamerni’ festival džez muzike koji će se prevashodno fokusirati na vrhunske soliste ovog muzičkog žanra, uključujući maksimalno formacije do džez trija koji će ulaziti u festivalsku selekciju. Fokus prvog festivala je usmjeren na vrhunske regionalne i svjetske džez pijaniste”, kazao je Matović, ističući da će festival biti otvoren koncertom poznatog pijaniste Bojana Zulfikarpašića.\nOvaj džez pijanista sa dvojnim državljanstvom, srpskim i francuskim, za trideset godina svog profesionalnog iskustva održao je više od 2.000 koncerata na raznim svjetskim scenama, na brojnim umjetničkim projektima i sa različitim muzičarima svijeta. Njegov opus broji više od 30 diskografskih izdanja, od kojih je 10 samostalnih, a o njegovom umjetničkom radu i uspjehu svjedoči više od 100.000 prodatih samostalnih CD izdanja, kao i mnogobrojne turneje po čitavoj Evropi, Americi i Aziji. Od brojnih Zulfikarpašićevih priznanja valja izdvojiti nagradu za najboljeg evropskog džez umjetnika “European Jazz Prize” koju je osvojio 2005. godine, te nagradu “Victoires du Jazz” koju je dobio dva puta – 2007. godine za najbolji džez album u Francuskoj, te 2013. godine za umjetnika godine.\nDrugo veče festivala planiran je koncert Vasila Hadžimanova, dok će treće večeri pred banjalučkom publikom nastupiti Matija Dedić i Marija Šestić. Četvrto i posljednje veče festivala nastupiće “Majamisty Trio”, i tako će biti okončano prvo izdanje festivala koji će, gledano po imenima učesnika, ostvariti uspjeh i zasigurno pretendovati da pređe u jednu od tradicionalnih manifestacija u gradu Banjaluka.\nSvi koncerti će biti održani u Koncertnoj dvorani Banskog dvora sa početkom od 20 časova, a ulaznice za sve događaje su već u prodaji i mogu se kupiti po cijeni od 10 KM na biletarnici Banskog dvora.


Pravda za Krajišnike 2014. godine | Управа за сарадњу с дијаспором и Србима у региону\nHome>>>Vesti>>>Region>>>Pravda za Krajišnike 2014. godine\nPravda za Krajišnike 2014. godine\n28. mart 2013.\tRegion, Vesti 38 Views\nSudski proces koji krajiški Srbi iz Amerike vode protiv američkih oficira, koji su izveli progon našeg naroda iz Hrvatske, mogao bi da počne u proleće 2014. – kaže Savo Štrbac, svedok na ovom suđenju.\nPre deset hiljada krajiških Srba koji žive u SAD i još 150.000 Srba koji su proterani iz Hrvatske posle operacije „Oluja“ sa nestrpljenjem očekuju novu odluku Federalnog suda u državi Ilinois povodom njihove tužbe protiv firme MPRI i američkih penzionisanih generala, tvoraca ove vojne akcije u Krajini. Tužbu je 2010. godine podneo Sabor krajiških Srba iz Čikaga, a u septembru te godine američko pravosuđe je potvrdilo da tužba Krajišnika “ima dubinu i ozbiljnost” i Federalni sud u Čikagu je oglašen nadležnim da sudi firmi MPRI i američkim generalima.\nTužba Krajišnika je podneta protiv američke firme MPRI i njenih generala, ne protiv Hrvatske. Radi se o naknadi nematerijalne štete izbeglih Srba radi prisilnog napuštanja svojih domova i pretrpljenih trauma. Odštetni zahtev je oko 10 milijardi dolara za preko 200.000 prognanih. Naša tužba je urađena po uzoru na spor, koji su u SAD dobili Japanci, američki državljani internirani u Ameriku nakon bombardovanja luke Perl Harbur 1941. godine – kaže specijalno za “Novosti” Bogdan Kljaić, predstavnik Sabora.\nKrajem prošle godine održana je prva pripremna rasprava u čikaškom sudu, kada je odlučeno da naredna rasprava o dokazima dve strane bude u februaru. Međutim, druga rasprava je odložena, jer Federalni sud u Čikagu čeka neke odluke Vrhovnog suda SAD.\nU međuvremenu, Sabor krajiških Srba, kako nam je rekao zastupnik Bogdan Kljaić, priprema drugu po redu tribinu Krajišnika u Americi koja će se održati 31. marta u prostorijama Crkveno-školske opštine „Sveti Sava“ u Milvokiju, država Viskonsin.\nTema tribine je dokle se stiglo sa tužbom protiv američke privatne firme MPRI, koja je aktivno učestvovala u operaciji „Oluja“. Očekujem dobar odziv Krajišnika, koji će na tribini u Milvokiju moći da postavljaju pitanja i dobiju odgovore kakav je danas status njihove tužbe pred američkim sudom. Na tribini u Milvokiju učestvovaće tim advokata sa Robertom Pavićem iz Čikaga na čelu, koji zastupa Krajišnike i koji je nedavno posetio Beograd i Vladu Srbije – objašnjava Kljaić, koji očekuje da će Federalni sud u Čikagu novu raspravu zakazati za april ove godine.\nKako nam je rečeno, Federalni sud u Čikagu čeka epilog suđenja pred Vrhovnim sudom SAD na kome se odlučuje o pozitivnoj presudi lokalnih sudova u Americi po tužbi žrtava i izbeglica iz Zalivskog rata, koje su dobile nadoknadu štete za proterivanje i traume zbog proterivanja iz Iraka tokom operacije „Pustinjska oluja“ 1990. godine.\nAko Vrhovni sud SAD potvrdi ovu presudu po tužbi arapskih izbeglica Federalni sud u državi Ilinois će poštovati princip pravosudne prakse i nastaviti sudski proces krajiških Srba protiv američkih generala iz operacije „Oluja“ u Hrvatskoj. Na novoj raspravi u aprilu obe strane, i Krajišnici i generali MPRI će da predstave svoje dokazne materijale o genocidu koji su američki generali izvršili nad Srbima, odnosno o njihovoj odbrani od te optužbe – objasnio nam je Savo Štrbac, direktor Dokumentacionog centra „Veritas“ i stručni saradnik krajiških Srba iz Amerike.\nKrajišnici u Americi tuže kompaniju MPRI i njene saradnike, penzionisane generale i oficire „za učestvovanje u genocidu i progonu 200.000 Srba iz Krajine“, jer je ova agencija „instruirala Hrvatsku vojsku u Oluji“ i „učestvovala u toj operaciji“. Sudu je dostavljen i ugovor između MPRI i Hrvatske o obuci hrvatskih časnika i vojnika. Obuku je vršio bivši američki aktivni general Ričard B. Grifit.\nImamo dokaze da su firma MPRI i njeni generali učestvovali u „Pustinjskoj oluji“ 1990. godine u Iraku i da su plan napada i taktiku te operacije prilagodili i izveli kao akciju „Oluja“ u Krajini 1995. godine. Možemo da dokažemo da je operacija Oluja bila organizovani, sistematski i široko rasprostranjeni napad na civilno stanovništvo. Po uzoru na japanske izbeglice, koje su na sudu tražile i dobile po 25.000 dolara odštete i 200.000 Krajišnika traži toliko za svoj pretrpljeni strah, traume i duševni bol zbog proterivanja iz svojih domova i zbog izgubljenog zavičaja – kaže Savo Štrbac.\nKako je po američkim propisima moguće da dve ili više ličnosti zastupaju veliki broj ljudi, tako su tužbu Krajišnika podnele jedna Ličanka i jedna Dalmatinka, koje žive u SAD, u ime 200.000 svojih zemljaka. Sudija Ruben Kastiljo iz Federalnog suda u Čiikagu je 2010. godine proglasio državu Ilinois nadležnom za suđenje, s obzirom da MPRI ima svoje filijale i poslove u toj državi, a Srbi iz Hrvatske koji su podneli tužbu žive u Čikagu, Milvokiju, Rokfordu i okolnim mestima. U ovom trenutku ovo je jedina tužba i jedini sudski proces u kome Srbi tuže SAD, njene generale i agenciju za planiranje i izvođenje vojnih operacija, koje su za posledicu imale stradanje našeg naroda. Ovo je i prvi sudski proces u SAD u kome je jedna privatna vojska izvedena pred sud. Sada Sabor krajiških Srba poziva sve izbeglice iz Krajine, gde god da žive, da dostave svoje dokaze o genocidu nad njima, kako bi ih pokazali na Federalnom sudu u Čikagu.\nSabor krajiških Srba aktivno sarađuje sa državnim institucijama u Srbiji, a posebno sanašim Dokumentacionim centrom „Veritas“, koji su pripremili dokaze i dokumentaciju za rasprave pred američkim sudom. Dokaze smo predali trima advokatskim kancelarijama sa 80 zaposlenih, koje zastupaju krajišnike iz Amerike. U Beogradu je nedavno bio advokat Robert Pavić, koji je od Vlade Srbije tražio i dobio političku, pravosudnu, ali i finansijsku pomoć za rad američkih advokata Sabora krajiških Srba – otkrio nam je Savo Štrbac, koji će kao čovek iz kolone izbeglica na sudu u Čikagu, na glavnom procesu u proleće 2014. godine, da se pojavi u svojstvu stručnog svedoka.\nNa novoj raspravi u aprilu američki generali iz firme MPRI će najverovatnije da donesu dokaze kojima bi pokazali da su samo bili savetnici Hrvatske vojske, da nisu kršili embargo i tajno snabdevali Hravtsku sofisticiranim naoružanjem, da nisu učestvovali u vojnim operacijama protiv Srba i da u operaciji „Oluja“ nisu počinili genocid nad Krajišnicima.\nSvi krajiški Srbi koji su napustili svoje domove 4. i 5. avgusta 1995. godine žrtve su agresije i imaju pravo na odštetu ukoliko se spor okonča u korist krajiških Srba, bez obzira gdje im je trenutno prebivalište. To je bio zločin protiv čovečanstva – kaže advokat Robert Pavić iz Čikaga, koji je svojevremeno u Hagu zastupao Biljanu Plavšić i u SAD branio dr Radovana Karadžića.\nPrevious Kruševac dobija Kancelariju za dijasporu\nNext Kancelarija za dijasporu u Nišu u maju počinje sa radom


TV Most - Cilj svih država regiona da bankarski sistem bude snažniji\nCilj svih država regiona da bankarski sistem bude snažniji\nDržave Zapadnog Balkana su relativno male, sa nejednakim monetarnim politikama, ali sa istim ciljem, a to je snažniji bankarski sistem i veći stepen finansijske stabilnosti, rekao je guverner Centralne banke Crne Gore Radoje Žugić, otvarajući dvodnevni Samit ministara finansija, guvernera i direktora poreskih uprava regiona u Bečićima.\n"Naš zajednicki cilj u regionu je da ekonomiju učinimo snažnijom i pojačamo njenu konkurentnost", kaze Žugić.\nPrema njegovim rečima, zbog planova ECB i FED možemo očekivati blago poskupljenje zaduživanja svih zemalja regiona.\n"To znači nezavršene strukturne reforme. Potrebna nam je efikasna poreska uprava i uređenje sistema. Ključni su reforma i restrukturiranje javnig sektora i javnih prduzeća", naveo je Vlahović.\nMeđu govornicima na panelu su guverneri centralnih banka Crne Gore, Albanije, Makedonije, Hrvatske, Bosne i Hercegovine, viceguverneri Slovenije, samoproglašenog Kosova.\nSkupu prisustvuju i ministar finansija Srbije Dušan Vujović, predsednik Upravnog odbora Sosijete Ženeral banke Goran Pitić, dosadašnji član Fiskalnog saveta Srbije Vladimir Vučković, vlasnik i predednik MK Grupe Miodrag Kostić, i mnogobrojne druge ličnosti iz finansijskog i privrednog miljea regiona.


"Ako je tačno ono što je specijalni izaslanik predsednika SAD Ričard Grenel objavio na Tviteru, to znači da je od Prištine dobio uveravanja da će zaustaviti kampanju za priznavanje Kosova i zahteve za članstvo u međunarodnim organizacijama, a to je bio stav Srbije koji je godinama unazad iznosio predsednik Aleksandar Vučić", rekao je Dačić.\n"Problem je, međutim, što mi Albancima u Prištini ništa ne verujemo, jer su uvek do sada lagali i vukli jednostrane poteze. Kao kad su potpisali Briselski sporazum, a već sedam godina odbijaju da formiraju Zajednicu srpskih opština", rekao je Dačić.\n"Kao što su učinili pre neku nedelju u Eurimažu, organizaciji pod okriljem Saveta Evrope. Onda ćemo videti da li misle ozbiljno, ili je ovo još jedan trik", rekao je Dačić.\nPredsednik privremenih prištinskih institucija Hašim Tači pozdravio je danas poziv specijalnog izaslanika američkog predsednika za dijalog Beograda i Prištine, Ričarda Grenela, za nastavak dijaloga o normalizaciji odnosa.\n"Američko vođstvo i podrška uvek su bili presudni za prosperitetnu budućnost Kosova. Stoga, pozdravljam poziv za nastavak dijaloga o normalizaciji odnosa pod vođstvom specijalnog izaslanika predsednika Donalda Trampa Ričarda Grenela", naveo je Tači na svom nalogu na Tviteru.\n"TRAMPOV BULDOŽER" NAJAVLJUJE BRZ NASTAVAK DIJALOGA IZMEĐU BEOGRADA I PRIŠTINE "Čim Priština ukine sve rampe, dolazi još mnogo toga"


Srpska napredna stranka proslavila Svetu Petku | Pirot vesti\nPočetna/Gradska hronika/Srpska napredna stranka proslavila Svetu Petku\nRezanjem slavskog kolača u prisustvu velikog broja simpatizera i gostiju, članovi, odbornici i rukovodstvo Srpske napredne stranke u Pirotu obeležili su stranačku slavu Svetu Petku.\nUz čestitke građanima i članstvu, šef odborničke grupe SNS u Skupštini grada Ljubomir Stojanović, ovim povodom rekao je, da je stranka u proteklih osam godina prolazila kroz razne faze, ali da je ojačala i zadobila poverenje građana, o čemu govori i činjenica da je na poslednjim lokalnim izborima osvojila duplo više glasova nego na prethodnim. Stojanović je izrazio uverenje da če SNS u narednom periodu preuzeti odgovornost za vršenje lokalne vlasti, da je za to spremna, kao i utisak da je ostavka iz privatnih razloga, dosadašnjeg poverenika stranke, veliki udarac , ali da će nastaviti da funkcioniše i radi.\nNovi kolačar je Goran Mišić, umesto Dobrivoja Aranđelovića, koji je rekao da je SNS sa premijerom Vučićem na čelu ubedljivo najjača stranka koja će prebroditi i aktuelna iskušenja, kojima je Srbija izložena.\nStranačkoj slavi SNS prisustvovao je pored ostalih i Milan Popović, predsednik Gradske skupštine, kao i direktori pojedinih javnih preduzeća i ustanova i članovi drugih stranaka, koje imaju odbornike u aktuelnom sazivu lokalne vlasti.


source.ba | Obustavljen teretni saobraćaj na Romaniji, Ivan-Sedlu i Nišićima\nZbog zimskih uvjeta za vožnju obustavljen je saobraćaj za teretna vozila na širem području Romanije, Ivan-Sedla i Nišića dok putnička vozila saobraćaju otežano.\nZbog snijega na Romaniji obustavljen saobraćaj za kamione\nI na ostalim putevima koji vode preko planinskih prijevoja za teretna vozila preporučuje se korištenje lanaca, izdvajamo puteve Gornji Vakuf/Uskoplje-Prozor (Makljen), Drvar-Bosanski Petrovac (Oštrelj), Kupres-Šuica i Posušje-Jablanica (Blidinje). Ekipe putne operative nalaze se na terenu i intervenišu na svim dionicama, ali snijeg koji i dalje intenzivno pada otežava njihov rad. Napominjemo da je posjedovanje zimske opreme zakonski obavezno.\nTagovi: NIŠIĆIROMANIJAIVAN-SEDLOBIHAMK STANJE NA PUTEVIMA


Tehnologija koja otkriva šta korisnici žele - Zdrava i prava\nKompanija Samsung kao vodeći proizvođač kućnih sistema za zabavu, svakodnovno kroz proces razvoja i inovacija unapređuje sisteme audio proizvoda, a sa svakim novim proizvodom i serijom donosi novo revolucionarno iskustvo. Samsung saundbar sistem u sinergiji sa Samsung televizorom pruža iskustvo sveobuhvatnog zvuka i novi nivo uživanja u video sadržajima, to je tehnologija koja otkriva šta korisnici žele.\nPametni televizori uz stalne OTT (over-the-top) inovacije kreiraju kod korisnika želju za novim iskustvom u gledanju video sadržaja u svojim domovima. Kada se na povećanje trenda gledanja omiljenih video sadržaja u kućnim uslovima doda i efekat mera pandemije, koje su učinile da se dinamika kretanja ljudi na globalnom nivou dosta umanjila, potreba za vrhunskim kućnim video iskustvom je porasla.\nPun, jasan i dubok zvuk igra ključnu ulogu u obezbeđivanju maksimalnog iskustva. Kreirajući nova audio iskustva, kompanija Samsung je kroz svoje vrhunske soundbar modele, HW-Q950A i HW-Q900A, podigla nivo kvaliteta zvuka na viši nivo sa 16 kanala i mnoštvom poboljšanih funkcija koje korisnicima donose još veće zadovoljstvo.\nBioskopska sala „Dnevna soba“\nSamsung je 2020. predstavio 9.1.4-kanalni model, dok je tokom 2021, kompanija otišla korak dalje sa svojim najnovijim 11.1.4-kanalnim modelom, HW-Q950A, koji ima dva zadnja suround kanala.\n„Novododati kanali se nalaze sa strane zadnjih suround zvučnika i doprinose realističnosti dinamičnih scena poput aviona u letu ili jurnjave automobila, tako što omogućavaju zvuku da se odbije od bočne zidove pre nego što dopre do publike”, izjavio je planer proizvoda u kompaniji Samsung, Mingio Oh.\nImpozantan zvuk karakterističan za bioskopske sale omogućavaju zvučnici visokiih performansi koji jasnim i kvalitetnim zvukom ispunjavaju celokupni prostor. Zahvaljujući 11.1.4 kanalnim zvučnicima, Dolbi Atmos tehnologiji i Samsung soundbar sistemu HW-Q950A, korisnici mogu da svoju dnevnu sobu pretvore u inovativnu bioskopsku salu i dožive novo iskustvo u gledanju omiljenih video sadržaja poput realističnog zvuka kišnog pljuska ili uzletanja aviona.\n„Content kultura kojoj smo okrenuti se stalno razvija, inicirajući i razvoj zvuka od koga se očekuje da bude bogatiji, puniji i izražajniji. Zvuk postaje sve važniji jer ljudi danas gledaju širok spektar programa koji stavljaju veći naglasak na kvalitet zvuka, kao što su muzičke emisije i filmovi“, kaže Haekvang Park, glavni inženjer iz laboratorije za zvuk Samsung Visual Display Business.\nSamsung soundbar HW-Q950A u sinergiji sa modelima televizora iz 2021. godine, a uz pomoć SpaceFit Sound+ tehnologije koja analizira dimenziju i okruženje prostora u kome se nalazi korisnik, nudi zadivljujući zvuk koji se prilagođava okruženju.\nQ- Simfonija – novi doživljaj zvuka\nObično, prilikom povezivanja soundbar sistema i televizora zvuk se emituje samo sa soundbar sistema uz pojavu tehničkih problema koji uključuju nesinhronizovani zvuk i razlike u tonu između dva uređaja.\nVrhunski stručnjaci i inženjeri zvuka, okupljeni u Samsung Audio Labaratoriji, sa sedištem u Kalifoniji, razvili su novu tehnologiju Q-Simfonija. Ova tehnologija predstavlja kompatibilnost, povezivanje i sinergiju ugrađenog i eksternog audio sistema koja čini da audio sistem televizora i soundbar zvuče kao savršeno naštimovani orkestar. Kompanija Samsung je kroz povezivanje ova dva audio sistema donela korisnicima potpuno novo iskustvo. Q-Simfonija prevazilazi ove probleme ugrađivanjem stereoskopskog zvučnog efekta koji omogućava zvuku da se reprodukuje kako kroz audio sistem uređaja, tako i kroz soundbar sistem.\nOsećaj KRIVICE i visoka senzitivnost\nIzazov “Blue balloon” prvi put u Srbiji


kurs i obuka osnove C i C++ programiranja - škola programiranja za decu\nKurs i obuka osnove C i C++ programiranja (škola programiranja za decu)\nOsnove C i C++ programiranja - Audio verzija\nSvaki učenik osnovne škole koji želi da savlada pomenute programske jezike i tako se upozna sa osnovama programiranja ima pravo da pohađa ovu obuku, a koju sprovodi škola programiranja za decu Akademije Oxford. Pred svako dete uzrasta između 7 i 14 godina koje zanima obuka i kurs osnove C i C++ programiranja je stavljen i zahtev da poznaje latinično pismo i to i pisanje i čitanje, ali i da je stekao barem osnovno znanje vezano za korišćenje Windows operativnog sistema.\nKako se nastava organizuje uvek u formi grupne, to je potrebno napomenuti da se grupe formiraju na osnovu dva parametra, to jest kako prema uzrastu polaznika, tako i u skladu sa znanjima koja oni eventualno poseduju, a vezano za konkretnu oblast. Od četvoro do osmoro dece može da bude prisutno za vreme trajanje nastave, tako da će grupni kurs i obuka osnove C i C++ programiranja da počne tek kada se bude stekao osnovni uslov za to, odnosno onog trenutka kada se u jednoj od naših poslovnica bude prijavilo najmanje četvoro dece, koja žele da prate nastavu. Škola programiranja za decu će jasno da odredi termine održavanja nastave, ali i dinamiku i o svemu tome će pojedinačno, roditelja ili staratelja svakog prijavljenog deteta da obavesti, ali će to svakako da učini tek onog trenutka kada se bude prijavilo dovoljno zainteresovanih i pošto se bude napravila konkretna grupa.\nBitno je da se prijava izvrši od strane roditelja ili staratelja zainteresovanog učenika i to u bilo koje vreme tokom godine, a postoje tri mogućnosti za to: lično u poslovnici organizatora, preko telefona ili mejla.\nRoditelj prijavljenog, to jest njegov zvanični staratelj je obavezan da prilikom upisivanja deteta potpiše ugovor sa pomenutom institucijom koja organizuje ovaj kurs, te da svakako tom prilikom donese i važeći lični dokument i potpiše ugovor.\nNaglašavamo da je škola programiranja za decu dobro poznata po tome što želi da ispuni zahteve zainteresovanih polaznika, pa tako može čak da ponudi organizaciju i nekih drugih vrsta nastave, a ako to žele staratelji ili roditelji prijavljene dece. Tako može da bude organizovana kako individualna obuka i kurs osnove C i C++ programiranja, tako i online nastava, ali i poluindividualni tip obuke, a što sve zavisi samo od konkretnih zahteva. Ipak, da bi naši stručnjaci mogli da odgovore na njihove zahteve, potrebno je da već kada budu upisivali decu, jasno navedu koja vrsta nastave bi bila najpogodnija za njihovo dete.\nŠta obuhvata kurs i obuka osnove C i C++ programiranja?\nDa bi dete koje odluči da pohađa ovu obuku moglo na primeren način da savlada osnove C i C++ programiranja, neophodno je prvo da bude upoznato sa njihovim osnovnim karateristikama, ali i uopšteno sa samim pojmom programiranja. A upravo tako će i da počne obuka i kurs osnove C i C++ programiranja, te će prisutni između ostalog da nauče i da se ovi programski jezici najčešće primenjuju u onim situacijama kada se zahteva da se određeni problem reši kroz primenu algoritama, odnosno numeričkih, ali i grafičkih komponenti.\nVažno je da roditelji (staratelji) svakog polaznika, ali i on sam znaju da se ova obuka smatra idelanom osnovom za svakoga ko želi da uđe u svet programiranja, a koju oni svakako u budućnosti mogu da nadograde. Zapravo je važno istaći da se upravo poznavanje ovih programskih jezika smatra osnovnim veštinama koje neizostavno mora da poseduje svaki programer, bez obzira da li želi programiranjem da se bavi iz hobija ili profesionalno. Iz tog razloga smo i pomenuli da je ovo temelj za buduće programere, te da isključivo od njihovih afiniteta i zavisi da li će i u kojoj meri da poboljšaju stečena znanja ili ne. Kada dete bude ovladalo ovim programskim jezicima, ono će vrlo lako, a ako to želi da nauči i mnogo kompleksnije.\nŠkola programiranja za decu je omogućila svakom polazniku da tokom pohađanja navedene obuke koristi najbolju opremu, što se svakako smatra velikom prednošću. A ako tome dodamo i informaciju da je u pitanju interaktivni kurs i obuka osnove C i C++ programiranja koji je na prvom mestu usmeren na praktičan rad, biće znatno jasnije i zbog čega su naši polaznici vrlo uspešni u oblasti programiranja.\nPrilikom primene znanja koja će im biti prezentovana tokom teorijskog dela, sasvim očekivano deca mogu da naprave i određene greške. Ali su zato tu iskusni i profesionalni predavači da im na njih ukažu, te da ih svakako obaveste i o tome na koji način bi trebalo da ih isprave. Osim toga će im pokazati na primerima i koje se greške često u praksi mogu javiti, odnosno kako bi trebalo da postupaju da do njih ne bi došlo, te kako da ih isprave ako se one ipak jave.\nPolaznici će, između ostalog da nauče i kako se koriste osnovne kontrole u ovim programskim jezicima, a pritom se misli najpre na TextBox, Timer i Label, odnosno ListBox i druge. A predavači će im objasniti i šta su to algoritmi, te na koji način se oni koriste prilikom izrade jednostavnijih aplikacija i to na prvom mestu, linijske strukture.\nProgram prema kome se sprovodi obuka i kurs osnove C i C++ programiranja uključuje i upoznavanje prisutnih sa aplikacijama razgranate strukture, ali i sa primenom različitih elemenata grafike i to na osnovnom nivou.\nSvi prisutni će da nauče i šta je to objektno orjentisano programiranje, te koje su strukture prisutne, ali i šta podrazumeva pojam objekta i klase u ovom tipu programiranja, odnosno koji se izrazi najčešće primenjuju, kako se vrši konverzija i ostale detalje koji se na objektno orjentisano programiranje odnose. Imaće priliku da nauče i koji sve tipovi podataka postoje, ali i kako funkcioniše kreiranje jednostavnijih aplikacija uz korišćenje ovih programskih jezika. A pored svega navedenog će deca koja pohađaju ovaj kurs da nauče i kako se vrši njihovo dizajniranje, te po kom principu treba da bude izvršeno kodiranje tako izrađenih aplikacija.\nKako se odvija obuka i kurs osnove C i C++ programiranja?\nŠkola programiranja za decu sprovodi ovu obuku u formi grupne nastave i to za decu jasno definisanog uzrasta, a u jednoj grupi je prisutno najmanje četiri polaznika, te ih najviše može biti osmoro. A kako je jasno određen broj prisutnih polaznika, to je i neophodno prvo da se prijavi najmanji broj njih koje interesuje kurs i obuka osnove C i C++ programiranja, pa da se formira grupa. Posle toga će roditelji prijavljenih, to jest njihovi staratelji, dobiti zvanično obaveštenje od naše institucije u vezi sa terminima održavanja ovog kursa, to jest podatke koji su vezani za dinamiku po kojoj će nastava da bude organizovana.\nČinjenica je da se obuka i kurs osnove C i C++ programiranja primarno organizuje na ovaj način, ali je isto tako poznato i da škola programiranja za decu nastoji da izađe u susret zahtevima svih polaznika, tako da može da bude organizovan i online kurs, ali i polu individualna ili individualna nastava. A ako neko bude smatrao da je najbolje da dete pohađa jednu od tih vrsta obuke, onda je vrlo važno da se prilikom upisivanja njegovi roditelji ili staratelji o svim detaljima koji se odnose na organizaciju, dogovore sa ovlašćenim licima naše poslovnice i predavačima.\nZa koga je kurs i obuka osnove C i C++ programiranja namenjena?\nZa sve učenike uzrasta između 7 i 14 godina koji poznaju latinično pismo, to jest koji znaju da pišu, ali isto tako i čitaju latinična slova, je na prvom mestu namenjena obuka i kurs osnove C i C++ programiranja.\nIsto tako je uslovljeno i da svi koji su zainteresovani za pohađanje moraju da poseduju predznanje koje se odnosi na korišćenje Windows operativnog sistema.\nKoliko traje kurs i obuka osnove C i C++ programiranja?\nObuka i kurs osnove C i C++ programiranja će trajati ukupno 10 dana, a u tom periodu će deca pohađati nastavu svakodnevno po 3 časa i na taj način će ispuniti ukupan nastavni fond od 30 časova.\nNaglašavamo da je ovo trajanje isključivo vezano za grupnu vrstu obuke, te da će u toj situaciji škola programiranja za decu donti odluku u kojim terminima će se ovaj kurs organizovati i po kojoj dinamici. O svemu tome će precizno biti obavešten roditelj, odnosno staratelj svakog pojedinačnog deteta, a tek pošto se bude kreirala grupa koja broji najmanji broj članova (četvoro dece).\nAko neki polaznik zahteva organizaciju bilo koje druge vrste nastave, te ga možda interesuje ili online kurs i obuka osnove C i C++ programiranja ili poluindividualna, te individualna nastava, on će detalje koji se odnose na njihovu organizaciju da definiše sa svojim profesorom i sa zvanično ovlašćenim licem konkretne poslovnice organizatora. Kada se uzme u obzir da se način organizovanja ovih vrsta obuka razlikuje u odnosu na onaj koji se primenjuje kod grupnog kursa, jasno je i da one mogu da traju kraće od 10 dana, a ako se tako oni dogovore, ali i duže.\nGde i kada se održava kurs i obuka osnove C i C++ programiranja?\nObuka je predviđeno da se sprovodi u prostorijama jedne od poslovnica organizatora u kojoj se prijavi dovoljan broj zainteresovanih đaka, uzevši u obzir da se zahteva da prvo bude formirana grupa. A kako u jednoj grupi mora biti prisutno od četvoro do osmoro polaznika, to je i sasvim logično osnovni zahtev za formiranje grupe upravo prijava najmanjeg broja njih, te posle toga svi koji su pre toga pristupili prijavljivanju, dobijaju jasne informacije od nadležnih u okviru institucije organizatora, a vezano kako za tačne termine održavanja nastave, tako i za dinamiku.\nU želji da ispuni očekivanja svih zainteresovanih polaznika, škola programiranja za decu na zahtev njihovih roditelja ili, pak staratelja može da organizuje i ostale vrste kurseva. Izuzev individualne nastave, u našoj ponudi je i online obuka i kurs osnove C i C++ programiranja, ali i takozvana nastava u paru, to jest poluindividualna. Svaki pojedinačni polaznik, odnosno njegov roditelj (staratelj), svakako treba da nas informiše o ovom zahtevu, kako bismo mogli da organizujemo upravo ono vrstu nastave koja odgovara njegovom detetu.\nprijavljivanje zainteresovanih polaznika može da izvrši njihov roditelj, odnosno staratelj direktno u jednoj od poslovnica organizatora, ali mogu to da učine i preko telefona konkretne poslovnice, kao i putem mejla\nobavezni su roditelji svakog deteta, to jest njegovi zvanični staratelji, da prilikom upisa potpišu ugovor sa organizatorom, pa se od njih zahteva da tom prilikom dostave i na uvid lični dokument sa fotografijom\nSpisak gradova za školu programiranja za decu, kurs i obuka osnove C i C++ programiranja\nKontakti po gradovima - kurs i obuka osnove C i C++ programiranja - škola programiranja za decu


Osiguranje mašina od loma i nekih drugih opasnosti - Centar za Osiguranje\nNaslovna » Pristupnica » Koja osiguranja postoje? » Osiguranje imovine » Osiguranje mašina od loma i nekih drugih opasnosti\nOsiguranjem mašina od loma štitite Vaše mašine, uređaje i aparate od nepredviđenih kvarova.\nmašine i mašinski uređaji\naparati sa svim pripadajućim instalacijama\nPolisa Vam obezbeđuje zaštitu od svih rizika, osim onih koji se osiguravaju polisama osiguranja od požara i nekih drugih opasnosti kao i polisama osiguranja provalne krađe i razbojništva. Pored toga nisu pokrivene neke opasnosti koje se mogu smatrati normalnim, kao na primer: zamor, dotrajalost, korozija, pogonsko preopterećenje…\noštećenje ili uništenje mašina usled nezgode u pogonu u toku njihovog korišćenja\nnespretnosti, nehat ili zla namera radnika i drugih lica.\nAko ste imovinu osigurali na sumu osiguranja koja odgovara njenoj ukupnoj vrednosti, nadoknađuje se:\nu slučaju uništenja stvari – njena vrednost (ono na šta je naplaćena premija)\nželje za osiguranjem pojedinih ili svih predmeta osiguranja\nobračunatih popusta i doplatak i dr.\nDa li ste zainteresovani za osiguranje mašina od loma?


Dosije o represiji\nPrva sveska NUNS-a o medijima u Srbiji nudi izvorna dokumenta o svim oblicima torture rezima nad glasilima i novinarima\nU Medija centru u Beogradu, 28. marta, promovisan je Dosije o represiji, prva sveska NUNS-a o medijima u ovoj republici. Kako je rekao urednik izdanja Djura Vojnovic, projekat je uradjen da bi se dokumentovao svaki slucaj represije nad medijima i novinarima. U pet poglavlja, Dosije nudi izvorna ili novinarski obradjena dokumenta o novcanim kaznama, sudskim procesima, gasenju ili pripajanju nezavisnih medija drzavnim, o verbalnim napadima na novinare, zatvorskim presudama, a tu su i svedocenja urednika o pretnjama redakcijama i o manipulacijama RTS-a. Navedene su i akcije NUNS-a protiv zloupotrebe javne reci, zakona i sudstva, objavljena je iscrpna hronika o reagovanju samih glasila na dogadjanja u medijskom prostoru i prilozeno je niz komentara o opstajanju u srpskom etru i stampi.\nNa 96 stranica sveske obuhvacen je period od oktobra 1998. do februara ove godine. To je vreme, kako rece Gordana Susa, predsednica NUNS-a, kada je vlast s plisane faze presla na bahato obracunavanje s medijima. »Biti novinar u nezavisnim glasilima postalo je najrizicnije zanimanje u zemlji«, rekla je Susa. Zbog novinara, na udaru rezima nasli su se i advokati, a, kako je naveo Gradimir Nalic, u Srbiji se sada vodi sedam krivicnih postupaka protiv advokata koji su branili nezavisne medije ili opozicione politicare. »Ukoliko rezim ovako nastavi, uskoro ce svaki novinar imati svog advokata, jer su ljudi koji se bave tom profesijom proglaseni za prvu kolonu NATO izdajnika i placenika«, kaze advokat Nalic.\nU prilogu o kaznama po Zakonu o javnom informisanju prikazane su mere drzave protiv 32 glasila, ciji su predstavnici pred sudije za prekrsaje izasli 47 puta i kaznjeni sa ukupno 24,424 miliona dinara. Najvecu kaznu u jednom procesu, a djuture za 60 prestupa, platila je ABC Grafika, 3,2 miliona dinara, zatim Monitor 2,8 miliona, pa Evropljanin 2,4 miliona dinara. Pre uvodjenja novcane globe, rezim je krenuo u napad na medije Uredbom o posebnim merama u uslovima pretnje oruzanim napadima NATO-a nasoj zemlji, 8. oktobra 1998. Uredba je zivela samo 13 dana i za to vreme inspektori Saveznog ministarstva za telekomunikacije ukinuli su programe Radio Indeksa, Radio Sente, Radio Kikinde, Radio Sitija iz Nisa i TV Pirot, a Ministarstvo za informacije Srbije privremeno je zabranilo rad DAN GRAF-a, Danasa, Dnevnog telegrafa i Nase Borbe. Posao je, uz asistenciju policije, izveden pecacenjem prostorija. Ovaj represivni podzakonski akt dobio je »naslednika« u Zakonu o javnom informisanju 20. oktobra iste godine. Vec na startu primene zakona bilo je jasno u kojem stilu ce teci obracun drzave sa neposlusnim glasilima. Broj Evropljanina, koji je izasao dan pre stupanja na snagu Zakona o informisanju, kaznjen je po tom zakonu. Od tada, sa spiska novina koje je rezim »uzeo na zub«, vise ne izlaze Nasa Borba, Dnevni telegraf i Evropljanin.


solarni punjač : Južne vesti\nSolarni punjač u Vranju na meti vandala\n13:08, 26. 5. 2014.\nVranje je jedan d retkih gradova u Srbiji gde je u centru postavljen solarni punjač, ali od kako je avgusta 2012. pušten u rad, bezbroj puta se našao na meti vandala koji počupaju kablove.\nPonovo oštećen solarni punjač\n11:22, 25. 9. 2013.\nSolarni punjač u centru Vranja ponovo se našao na meti vandala pa i dalje nema funkciju punjača, već samo služi kao klupa za odmor prolaznika.\nSolarni punjač ponovo radi\n10:03, 19. 7. 2013.\nNakon što se po treći put našao na meti vandala solarni punjač u Vranju je popravljen i od četvrtka svi kablovi za punjenje mobilnih uređaja su postavljeni i u funkciji.\nUređenje Gradske fontane u Vranju\nGradska fontana ispred zgrade Pošte, koja je svojevrsni simbol grada, uskoro bi prema najavama nadležnih trebalo da bude uređena.\n09:25, 23. 11. 2012.\nRadnici Gradske uprave su zamenili sve pokidane kablove, pa "Strawberry" drvo u centru Vranja, koje je ove nedelje teško oštećeno drugi put za mesec dana, ponovo radi.\n16:24, 21. 11. 2012.\nZa manje od mesec dana, koliko je prošlo od zamene kablova, solarni punjač u centru Vranja opet se našao na meti vandala.\nVranje: solarni punjač opet radi\n09:26, 29. 10. 2012.\nRadnici Gradske uprave zamenili su sve pokidane kablove na solarnom punjaču "Strawberry drvetu", kom su vandali počupali kablove.\nOštećen solarni punjač u Vranju\n16:53, 19. 9. 2012.\nNepoznati vandali počupali su kablove sa jedne strane solarnog punjača koji je 29. avgusta postavljen u centru Vranja.


Nacionalni park Fruška gora i Specijalni rezervat prirode Gornje Podunavlje dobitnici prestižne Evropske povelje za održivi turizam : Nadlanu.com\nObjavljeno 13. dec 2014. / 12:31:34\n“Izuzetno sam ponosna što su dva zaštićena područja iz Srbije zaslužila ovo prestižno priznanje. Održivi turizam je bitan, jer povezuje zaštitu prirode, ljude i razvoj i kao takav neophodan je za opstanak izuzetnog biodiverziteta koji nalazimo u zaštićenim područjima širom Srbije i celog regiona. Dobijanje povelje odlična je prilika za ceo region: zaštićena područja sarađuju, kao i poslovni partneri i svi zajedno radimo na promociji regiona”, izjavila je Duška Dimović, direktorka programa WWF-Svetskog fonda za prirodu u Srbiji.\n„Povelja nas svrstava ne samo u lidere na polju razvoja održivog turizma i saradnje javnog i privatnog sektora u Srbiji i regionu, već i šire. Samo je 131 zatićeno područje do sada dobilo ovo priznanje, a samo u Evropskoj uniji ima preko 28000 zaštićenih područja“, izjavio je Dušan Pajkić, zamenik direktora NP Fruška gora. “Međutim, koliko je čast i zadovoljstvo primiti ovu povelju, toliko je ona i obavezujuća i stavlja pred nas u narednih pet godina ne male zadatke koje zajedno sa našim partnerima iz foruma zainteresovanih strana, ali i uz pomoć WWF-a, želimo i moramo da ostvarimo“, dodao je Pajkić.\nNacionalni park Fruška gora i Specijalni rezervat prirode Gornje Podunavlje dokazali su da se znanjem, jasnom vizijom, istrajnošću i velikim odricanjem može puno toga napraviti kada je u pitanju sektor zaštite prirode. “Javno preduzeće Vojvodinašume se kao upravljač Specijalnog rezervata prirode Gornje Podunavlje tokom 2013. godine opredelilo za sertifikaciju održivog turizma u ovom rezervatu. Ulaskom u proces dobijanja Evropske povelje za održivi turizam osigurali smo platformu za povećanje svesti o zaštićenim područjima, njihovom očuvanju i upravljanju, ali i o sprovođenju održivog turizma i povećanju ekonomskog rasta na dobrobit lokalnog stanovništva i nas kao upravljača“, smatra Đorđe Šimunovački, pomoćnik direktora za šumarstvo Javnog preduzeća Vojvodinašume.\nZahvajujući svim partnerima koji su podržavali razvoj zaštićenih područja, NP Fruška gora i SRP Gornje Podunavlje postali su prepoznatljivi na turističkim tržištima, ne samo regiona, već Evrope i šire. „Iako svi pokazatelji turističkog razvoja u svetu i Evropi pokazuju rastuću tražnju za proizvodima eko-turizma, u zaštićena prirodna područja koja nisu dovoljno poznata turisti dolaze samo sporadično. Stoga je i za privlačenje eko-turista od izuzetne važnosti pripadnost jednoj tako poznatoj organizaciji kao što je Europark federacija, čime se otvara mogućnost da se kroz odgovoran razvoj obezbedi prosperitet lokalnih zajednica“, ukazao je prof. dr Bojan Zečević, vanredni profesor Ekonomskog fakulteta, Univerzitet u Beogradu.\nWWF-Svetski fond za prirodu je u okviru projekta „Parkovi Dinarskog luka“ pomogao Nacionalnom parku Fruška Gora i Specijanom rezervatu prirode Gornje Podunavlje, te Nacionalnom parku Una u BiH i parkovima prirode Medvednica i Lonjsko polje u Hrvatskoj da uspostave dobru saradnju s zainteresovanim stranama u parkovima i tako dođu do prave strategije o održivom turizmu, a konačno i do same Povelje.\nKako bi dodatno podržao promociju ovih područja, WWF je neke od nagrađenih područja u regionu uključio i u novu medijsku kampanju. „Cilj kampanje je da podseti lokalne stanovnike kakvo se prirodno blago ‘krije’ u njihovom susedstvu. Uz slogan 'Svaki delić prirode ima svoju priču' želimo da pozovemo građane da otkriju priče Specijalnog rezervata prirode Gornje Podunavlje i drugih zaštićenih područja iz mreže Parkovi Dinaridi“, izjavila je Aleksandra Stamenković iz WWF-a.\nU okviru kampanje snimljena su četiri TV i radio spota koji predstavljaju po jedno zaštićeno područje iz četiri zemlje Dinarskog luka (Srbija, Crna Gora, BiH i Hrvatska). Početkom 2015. godine uslediće interaktivni deo kampanje, gde će svi ljubitelji prirode putem fejsbuk stanice Dinaric Arc Parks imati priliku da učestvuju u nagradnim takmičenjima i ispričaju svoje priče o prirodi. U duhu kampanje, glavna nagrada će biti upravo nezaboravno vikend iskustvo u jednom od parkova. Svi materijali su dostupni na web stranici www.discoverdinarides.com.


Zvornik: Štrajk radnika “Žitoprometa” – Informer\nZvornik: Štrajk radnika “Žitoprometa”\nRadnici Akcionarskog društva “Žitopromet” iz Zvornika od danas su u generalnom štrajku zbog neisplaćenih plata i neuplaćenih doprinosa.\nPredsjednik Sindikalne organizacije ovog kolektiva Dragan Erić rekao je novinarima da su radnici ispoštovali Zakon o štrajku, jer su prethodno održali štrajk upozorenja, o čemu su uredno obavijestili rukovodstvo.\nIstičući da ni to nije pomoglo, Erić je rekao da je osnovni razlog štrajka što radnici nisu primili četiri plate, dok doprinosi nisu uplaćivani 12 mjeseci.\n“Radnici žele da rade, ali i da naplate svoj rad“, rekao je Erić i naglasio da su dovedeni u situaciju da nemaju čime da rade, odnosno nema osnovne sirovine – pšenice.\nIstičući da radnici traže od rukovodstva da se dogovore o rokovima isplate neisplaćenih plata i doprinosa i da nastave sa radom, Erić je rekao da im je rukovodstvo kolektiva u posljednjim razgovorima stavilo na sto zahtjev o pokretanju stečajnog postupka.\nOn je dodao i da je rukovodstvo tražilo da radnici predlože mjere izlaska kolektiva iz krize.\nU “Žitoprometu”, čiji su većinski akcionari Stevo Radić, Budimir Aćimović, Dragomir Vasić i Miodrag Jevtić, zaposleno je 59 radnika.


Katica demantovao informaciju da je visina nagrade za informaciju o Gačiću 900 KM! – Fokus.ba\nKatica demantovao informaciju da je visina nagrade za informaciju o Gačiću 900 KM!\nTV1 je objavila da je visina nagrade 900 KM za informaciju o Gačiću. Međutim, ministar unutrašnjih poslova Kantona Sarajevo Admir Katica oglasio je vrlo brzo i pojasnio za Faktor da ova informacija nije tačna te da još nije utvrđen iznos nagrade.\n“Ukoliko dobijemo pravu informaciju, nagrada će sigurno biti, ali još nismo razmotrili koji je to iznos. Potrebno je da definišemo i proceduru kako će taj novac isplatiti i to ćemo ubrzo uraditi”, kazao je Katica.